
ΝΟΜΟΣ ΥΠΆΡΙΘ. 3050 

Σύσταση Λογαριασμού Αγροτικής Εστίας και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 

ΣΥΣΤΑΣΗ ΛΟΓΑΡΙΑΣΜΟΥ ΑΓΡΟΤΙΚΗΣ ΕΣΤΙΑΣ 
Άρθρο 1 

Σύσταση - Σκοπός - Δικαιούχοι 

1. Συνιστάται στον Οργανισμό Γεωργικών Ασφαλίσεων 
(Ο.Γ.Α.) λογαριασμός με τίτλο "Λογαριασμός Αγροτικής 
Εστίας" (Λ.Α.Ε.) με οικονομική και λογιστική αυτοτέλεια. 

2.0 σκοπός του Λογαριασμού Αγροτικής Εστίας είναι η 
οργάνωση και η εφαρμογή προγραμμάτων κοινωνικού 
τουρισμού, διακοπών, εκδρομών, γενικότερης ενημέρω¬ 
σης και πληροφόρησης του αγροτικού πληθυσμού της 
χώρας, δωρεάν παροχή εισιτηρίων θεάτρων, δωρεάν πα¬ 
ροχή βιβλίων και άλλου έντυπου υλικού, καθώς και συμ¬ 
μετοχή σε προγράμματα της Ευρωπαϊκής Ένωσης συνα¬ 
φή προς τους σκοπούς του Λογαριασμού. 

3. Δικαιούχοι των παροχών του Λ.Α.Ε. είναι οι συνταξι¬ 
ούχοι του Ο.Γ.Α., οι συνταξιούχοι του Λογαριασμού Ανα¬ 
σφάλιστων Υπερηλίκων του άρθρου 1 του ν.1296/ 1982 
(ΦΕΚ 128 Α'), όπως ισχύει, οι ασφαλισμένοι του Κλάδου 
Κύριας Ασφάλισης Αγροτών, οι οποίοι έχουν εξοφλήσει 
τις ασφαλιστικές τους εισφορές κατά το χρόνο υποβολής 
αίτησης για συμμετοχή στις παροχές της παραγράφου 2 
του παρόντος, καθώς και τα μέλη οικογένειας αυτών. 

4. Με αποφάσεις του Υπουργού Εργασίας και Κοινωνι¬ 
κών Ασφαλίσεων, μετά από γνώμη του Διοικητικού Συμ¬ 
βουλίου του Ο.Γ.Α., καθορίζεται για κάθε έτος ο αριθμός 
των δικαιούχων που εντάσσονται στα προγράμματα και 
στις παροχές, οι προϋποθέσεις, τα κριτήρια επιλογής 
τους, καθώς και κάθε αναγκαία λεπτομέρεια για την υλο¬ 
ποίηση των σκοπών της παραγράφου 2. 

Άρθρο 2 

Πόροι του Λ.Α.Ε. - Τρόπος είσπραξης εισφορών 

1. Πόροι του Λ.Α.Ε είναι: 

α. Η μηνιαία ατομική εισφορά των ασφαλισμένων της 
1ης έως και 4ης ασφαλιστικής κατηγορίας του Κλάδου Κύ¬ 
ριας Ασφάλισης Αγροτών, ύψους 1,76 ευρώ και των α¬ 


σφαλισμένων της 5ης έως και 7ης ασφαλιστικής κατηγο¬ 
ρίας ύψους 2,64 ευρώ των ασφαλιστικών κατηγοριών της 
παραγράφου 1 του άρθρου 4του ν. 2458/1997(ΦΕΚ 15 Α'), 
όπως κάθε φορά ισχύουν. Η μηνιαία εισφορά αναπροσαρ¬ 
μόζεται ανά τριετία σύμφωνα με το μέσο όρο του ποσο¬ 
στού αυξήσεως των ασφαλιστικών κατηγοριών της παρ. 1 
του άρθρου 4 του ν. 2458/1997 της προηγούμενης τριε¬ 
τίας. Οι συνταξιούχοι αγρότες και οι ανασφάλιστοι υπερή¬ 
λικες του Ο.Γ.Α. δεν καταβάλλουν εισφορά. 

β. Κρατική επιχορήγηση ίση με το συνολικό ετήσιο πο¬ 
σό, που εισπράττει ο Λογαριασμός από τις εισφορές του 
προηγούμενου εδαφίου. 

γ. Οι τόκοι των κεφαλαίων του Λογαριασμού, κάθε πα¬ 
ροχή από χαριστική αιτία και οι πρόσοδοι από κάθε άλλη 
νόμιμη αιτία. 

2. Οι πόροι του Λογαριασμού απαλλάσσονται από 
οποιαδήποτε κράτηση υπέρ τρίτων. 

3. Η εισφορά της παραγράφου 1 του άρθρου αυτού συ- 
νεισπράττεται μαζί με την εισφορά για σύνταξη και περί¬ 
θαλψη του Κλάδου Κύριας Ασφάλισης Αγροτών και απο¬ 
δίδεται στο Λογαριασμό, με απόφαση του Διοικητικού 
Συμβουλίου του Ο.Γ.Α., μέχρι το τέλος του τρίτου μηνάς 
από την ολοκλήρωση είσπραξης των εισφορών του εξα¬ 
μήνου. 

4. Το ποσό της κρατικής επιχορήγησης καταβάλλεται 
στο Λογαριασμό με κοινή απόφαση των Υπουργών Οικο¬ 
νομίας και Οικονομικών, Εργασίας και Κοινωνικών Ασφα¬ 
λίσεων ύστερα από πρόταση του Διοικητικού Συμβουλίου 
του Ο.Γ.Α. μέσα στο πρώτο δίμηνοτου έτους. 

Το ποσό προσδιορίζεται βάσει του αριθμού των ασφα¬ 
λιστικά ενήμερων ασφαλισμένων του Κλάδου Κύριας Α¬ 
σφάλισης Αγροτών της 31ης Δεκεμβρίου του προηγού¬ 
μενου έτους. 

Διαφορές του συνολικού ποσού της κρατικής επιχορή¬ 
γησης με το συνολικό ποσό των εισφορών κάθε έτους 
συμψηφίζονται με την κρατική επιχορήγηση του επόμε¬ 
νου έτους. 

5. Για την πρώτη εφαρμογή του θεσμού το ποσό της 
κρατικής επιχορήγησης προκαταβάλλεται εντός δύο μη¬ 
νών από τη δημοσίευση του νόμου. 

6. Με κοινή απόφαση των Υπουργών Οικονομίας και Οι¬ 
κονομικών και Εργασίας και Κοινωνικών Ασφαλίσεων κα¬ 
θορίζεται ο τρόπος οικονομικής οργάνωσης και λογιστι- 

κής λειτουργίας του Λ.Α.Ε., καθώς και κάθε άλλη ανα¬ 
γκαία λεπτομέρεια. 

Άρθρο 3 

Διαχείριση - Αρμοδιότητες Διαχειριστικής Επιτροπής 

1. Η διαχείριση του Λογαριασμού ασκείται από επταμε- 
λή Διαχειριστική Επιτροπή, η οποία αποτελείται: 

α) από τον Διοικητή του Ο.Γ.Α., ως Πρόεδρο, 
β) από εκπροσώπους των Υπουργείων Οικονομίας και 
Οικονομικών, Γεωργίας, Εργασίας και Κοινωνικών Ασφα¬ 
λίσεων, 

γ) από έναν εκπρόσωπο της Πανελλήνιας Συνομοσπον¬ 
δίας Ενώσεων Γεωργικών Συνεταιρισμών (ΠΑ.Σ.Ε.ΓΕ.Σ.), 
δ) από έναν εκπρόσωπο της Γενικής Συνομοσπονδίας 
Αγροτικών Συλλόγων Ελλάδος (ΓΕ.Σ.Α.Σ.Ε.) και 
ε) από έναν εκπρόσωπο της Συνομοσπονδίας Δημο¬ 
κρατικών Αγροτικών Συλλόγων Ελλάδος (ΣΥ.Δ.Α.Σ.Ε.). 

Τα ανωτέρω μέλη διορίζονται με ισάριθμους αναπλη¬ 
ρωτές. 

Αναπληρωτής του Διοικητή του Ο.Γ.Α. ορίζεται ο Υποδι¬ 
οικητής του Ο.Γ.Α., ο οποίος τον αναπληρώνει στα καθή- 
κοντά του ως Προέδρου της Διαχειριστικής Επιτροπής σε 
περίπτωση απουσίας ή κωλύματος του. 

Ο Πρόεδρος και τα μέλη της Διαχειριστικής Επιτροπής 
με τους αναπληρωτές τους διορίζονται για τριετή θητεία 
με απόφαση του Υπουργού Εργασίας και Κοινωνικών 
Ασφαλίσεων. 

Γραμματέας της Διαχειριστικής Επιτροπής με αναπλη¬ 
ρωτή ορίζεται υπάλληλος του Ο.Γ.Α. με απόφαση του Δι¬ 
οικητή του Ο.Γ.Α.. 

Με απόφαση του Υπουργού Εργασίας και Κοινωνικών 
Ασφαλίσεων καθορίζονται τα θέματα που αφορούντη λει¬ 
τουργία της Διαχειριστικής Επιτροπής, τις προϋποθέσεις 
διορισμού των μελών αυτής και την εξαίρεσή τους, καθώς 
και κάθε άλλη αναγκαία λεπτομέρεια. 

Στον Πρόεδρο και τα μέλη της Επιτροπής καταβάλλεται 
αποζημίωση, η οποία καθορίζεται με απόφαση των Υ¬ 
πουργών Οικονομίας και Οικονομικών και Εργασίας και 
Κοινωνικών Ασφαλίσεων. 

2. Η Διαχειριστική Επιτροπή έχει τις ακόλουθες αρμο¬ 
διότητες: 

α) Συντάσσει τον προϋπολογισμό, ισολογισμό και απο¬ 
λογισμό κάθε οικονομικού έτους και τον υποβάλλει για 
έγκριση στο Διοικητικό Συ μβούλιο του Ο. Γ.Α.. 

β) Αποφασίζει για τη διενέργεια οποιοσδήποτε δαπά¬ 
νης επιβαλλομένης από το σκοπό του λογαριασμού. 

γ) Αποφασίζει σύμφωνα με τις διατάξεις περί προμη- 
θειώντου Δημοσίου τη διενέργεια διαγωνισμών για τη σύ¬ 
ναψη συμβάσεων με φυσικά ή νομικά πρόσωπα, για την 
προμήθεια αγαθών και υπηρεσιών αναγκαίων για τη λει¬ 
τουργία του Λογαριασμού, καθώς και για την καταγγελία 
αυτών. 

δ) Αποφασίζει τον τρόπο κατανομής των παροχών του 
άρθρου 1 παρ. 2, παροχών σε διάφορες περιοχές της Χώ¬ 
ρας και δύναται να ρυθμίζει την εκ περιτροπής χορήγηση 
των παροχών στους δικαιούχους. 

ε) Συνάπτει προγραμματικές συμβάσεις με τον Οργανι¬ 
σμό Εργατικής Εστίας, τους οργανισμούς τοπικής αυτο¬ 
διοίκησης και εταιρείες αυτών και φορείς του ευρύτερου 
δημόσιου τομέα για την εξυπηρέτηση των σκοπών του 
άρθρου 1 παρ. 2. 

Οι προγραμματικές συμβάσεις προσδιορίζουν το αντι¬ 
κείμενο της σύμβασης, το περιεχόμενο αυτής, τα δικαιώ¬ 


ματα και τις υποχρεώσεις των συμβαλλομένων, χρονο¬ 
διάγραμμα εκτέλεσης της σύμβασης, ρήτρες σε βάρος 
των συμβαλλομένων που παραβαίνουν τους όρους, και 
υποβάλλονται πριν την υπογραφή τους για έγκριση στο 
Δ.Σ. του Ο.Γ.Α.. 

Άρθρο 4 

Διάρθρωση Υπηρεσιών - Αρμοδιότητες 

Στον Κανονισμό 'Διαρθρώσεως Συνθέσεως και Αρμο¬ 
διοτήτων των Υπηρεσιών του Ο.Γ.Α. 11 (Υ.Α.Ε4/Φ34οικ. 
4279/1971, ΦΕΚ 678 Β') προστίθεται άρθρο 13α, ως εξής: 

«Άρθρο 13α 

1. Συνιστάται Κλάδος (Διεύθυνση) Αγροτικής Εστίας ο 
οποίος υπάγεται στη Γενική Διεύθυνση Διοικητικής Υπο¬ 
στήριξης. 

Τον Κλάδο (Διεύθυνση) Αγροτικής Εστίας συγκροτούν 
τα παρακάτω τμήματα: 

α)Τμήμα Μητρώου Δικαιούχων και Προγραμματισμού 
Παροχών, με αρμοδιότητες: 

- την παροχή γενικών οδηγιών για τη χορήγηση των πα¬ 
ροχών του Λογαριασμού, 

- την παροχή οδηγιών και την εισήγηση προς τη Διαχει¬ 
ριστική Επιτροπή για την επίλυση των αμφισβητήσεων 
που προκύπτουν, 

-την εισήγηση για τροποποιήσεις στις κανονιστικές δια¬ 
τάξεις του Λογαριασμού, 

- την επιμέλεια για τη συγκέντρωση των στοιχείων και 
την εισήγηση στη Διαχειριστική Επιτροπή για τον προ¬ 
γραμματισμό χορήγησης των παροχώντου Λογαριασμού 
σε διάφορες περιοχές της χώρας, 

- την εισήγηση για την εκ περιτροπής χορήγηση των πα¬ 
ροχών στους δικαιούχους και 

- την τήρηση και ενημέρωση του μητρώου Δικαιούχων 
του Λογαριασμού. 

β) Τμήμα Διανομής Παροχών και Εκκαθάρισης Δαπα¬ 
νών, με αρμοδιότητες: 

- τη μέριμνα εν γένει για τη διανομή των παροχών του 
Λογαριασμού στους δικαιούχους, 

- εισήγηση για τη σύναψη ή την καταγγελία συμβάσεων 
με φυσικά ή νομικά πρόσωπα για την προμήθεια αγαθών 
και υπηρεσιών αναγκαίων για τη λειτουργία του Λογαρια¬ 
σμού και τη χορήγηση των παροχών του Λογαριασμού 
στους δικαιούχους, τη σύνταξη σχεδίων συμβάσεων και 
εν γένει τη διενέργεια όλων των αναγκαίων για την προ¬ 
μήθεια εργασιών, 

- την επιμέλεια για τη συγκέντρωση των αναγκαίων στοι¬ 
χείων, την εισήγηση και τη σύνταξη σχεδίων προγραμμα¬ 
τικών συμβάσεων, 

- την εκκαθάριση των πάσης φύσεως δαπανών του Λο¬ 
γαριασμού και τη σύνταξη των σχετικών τίτλων πληρω¬ 
μής. 

- την παροχή στοιχείων στον Κλάδο Οικονομικών Υπη¬ 
ρεσιών του Ο.Γ.Α. για τη σύνταξη του προϋπολογισμού 
και του απολογισμού του Λογαριασμού. 

γ) Γ ραφείο Γ ραμματείας, με αρμοδιότητες: 

- τη μέριμνα για τη διακίνηση της εισερχόμενης και 
εξερχόμενης αλληλογραφίας του Κλάδου, 

- την ενημέρωση του προσωπικού του Κλάδου για τις 
αποφάσεις και τις εγκύκλιες διαταγές της Διοίκησης του 
Ο.Γ.Α., 

- την ενημέρωση της υπηρεσίας Διοικητικού του Ο.Γ.Α. 
για θέματα που αφορούν στο προσωπικό του κλάδου, 

- τη διεξαγωγή της αλληλογραφίας για όλα τα θέματα 
που δεν υπάγονται στην αρμοδιότητα των τμημάτων του 
Κλάδου, 

- την ευθύνη για την αρχειοθέτηση και τη φύλαξη όλων 
των εγγράφων και των δικαιολογητικών δαπανών του Λο¬ 
γαριασμού τα οποία αποδεικνύουν το νόμιμο των πληρω¬ 
μών του Λογαριασμού. 

2. Προϊστάμενος του Κλάδου Αγροτικής Εστίας τοπο¬ 
θετείται υπάλληλος του Ο.Γ.Α. με βαθμό Α1 ή Α2του Κλά¬ 
δου Διοίκησης. 

Προϊστάμενοι των τμημάτων τοποθετούνται υπάλληλοι 
με βαθμό Α2 ή Α3 Κλάδου Διοίκησης. 

Προϊστάμενος του Γραφείου Γραμματείας τοποθετεί¬ 
ται υπάλληλος του Κλάδου ΤΕ Διοικητικού-Λογιστικού με 
βαθμό ΤΕ1 ή ΤΕ2 και αν δεν υπάρχει με βαθμό Δ1 ή Δ2 
Κλάδου Διοικητικών Υπαλλήλων. 

3. Για τις ανάγκες του Κλάδου συνιστώνται στον Ο.Γ.Α. 
οι παρακάτω οργανικές θέσεις προσωπικού ως εξής: 

- δώδεκα (12) θέσεις του Κλάδου Διοίκησης στους 
ενιαίους βαθμούς Α7-Α4 και 

- οκτώ (8) θέσεις Κλάδου ΤΕ Διοικητικού - Λογιστικού. 

Προσόντα διορισμού για την πλήρωση των παραπάνω 

θέσεων ορίζονται τα προβλεπόμενα από το π.δ. 50/2001 
(ΦΕΚ39 Α'). 

4. Για τα δύο πρώτα χρόνια λειτουργίας του Λογαρια¬ 
σμού εγκρίνεται η πλήρωση των θέσεων που συστήνονται 
με τις διατάξεις του νόμου αυτού, με προσωπικό με σχέ¬ 
ση εργασίας ιδιωτικού δικαίου ορισμένου χρόνου, σύμ¬ 
φωνα με τις διατάξεις του άρθρου 21 του ν. 2190/1994 
(ΦΕΚ28Α'), όπως ισχύουν σήμερα.» 

Άρθρο 5 

Σύσταση - Μεταφορά - Διάρθρωση θέσεων 

1. Στον Οργανισμό Γεωργικών Ασφαλίσεων (Ο.Γ.Α.) συ- 
νιστώνται εκατόν είκοσι οκτώ (128) οργανικές θέσειςπρο- 
σωπικού ως εξής: 

α) εξήντα πέντε (65) θέσεις Κλάδου ΠΕ Διοίκησης με 
βαθμούς Α7-Α4, 

β) σαράντα (40) θέσεις Κλάδου ΤΕ Διοικητικού-Λογιστι- 
κού με βαθμούς ΤΕ8 - ΤΕ3, 

γ) δεκατρείς (13) θέσεις Κλάδου ΠΕ Φαρμακοποιών με 
βαθμούς Α6-Α4, 

δ) πέντε (5) θέσεις Κλάδου ΠΕ Ιατρών με βαθμούς Α5- 
Α2, 

ε) πέντε (5) θέσεις Κλάδου ΠΕ Πληροφορικής με βαθ¬ 
μούς Α7-Α4. 

Προσόντα διορισμού για την πλήρωση των παραπάνω 
θέσεων ορίζονται τα προβλεπόμενα από το π.δ. 50/2001 
(ΦΕΚ39 Α'). 

2. Μεταφέρονται εκατόν είκοσι μία (121) κενές θέσεις 
και συγκεκριμένα έντεκα (11) του Κλάδου Προσωπικού 
Η/Υ, δεκαεπτά (17) του Κλάδου Δακτυλογράφων, μία (1) 
του Κλάδου Κοινωνικών Λειτουργών, τριάντα δύο (32) του 
Κλάδου Βοηθών Φαρμακείου, μία (1) του Κλάδου Τεχνι¬ 
κού, είκοσι τρεις (23) του Κλάδου Αρχειοθετών, δέκα (10) 
του Κλάδου Κλητήρων, δύο (2) του Κλάδου Νυχτοφυλά¬ 
κων, εννέα (9) του Κλάδου Εργατών, δύο (2) του Κλάδου 
Προσωπικού Ασφαλείας και δεκατρείς (13) του Κλάδου 
Καθαριστριών, στους Κλάδους ΠΕ και ΤΕ Κατηγορίας ως 
εξής: είκοσι τρεις (23) θέσεις στον Κλάδο Διοίκησης, δέ¬ 
κα (10) στον Κλάδο Ιατρών, επτά (7) στον Κλάδο Φαρμα¬ 
κοποιών, οκτώ (8) στον Κλάδο ΠΕ Πληροφορικής, εξήντα 


πέντε (65) στον Κλάδο ΤΕ Διοικητικό-Λογιστικό και οκτώ 
(8) στον Κλάδο ΤΕ Πληροφορικής. 

3. Το σύνολο των προβλεπόμενων κατά κλάδο οργανι¬ 
κών θέσεων προσωπικού του Ο.Γ.Α. κατανέμεται μεταξύ 
κεντρικής και περιφερειακών υπηρεσιών του, με κοινή 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης και Εργασίας και Κοινωνικών Α¬ 
σφαλίσεων. 

4. Ο Κλάδος (Διεύθυνση) Κύριας Ασφάλισης Αγροτών 
του Ο.Γ.Α. που συστήθηκε μετο ν. 2458/1997 διαρθρώνε¬ 
ται στα παρακάτω Τμήματα και Γ ραφεία: 

1. Τμήμα Ασφαλιστικού Έργου και Ενημέρωσης 

2. Τμήμα Υπαγωγής στην Ασφάλιση 

3. Τμήμα Ασφάλισης Αλλοδαπών 

4. Τμήμα Μητρώου Ασφαλισμένων 

5. Τμήμα Είσπραξης Εισφορών 

6. Γ ραφείο Γ ραμματείας. 

5. Η Υπηρεσία Δημοσίων και Διεθνών Σχέσεων του 
Ο. Γ.Α. μετονομάζεται στο εξής σε Κλάδο (Διεύθυνση) Διε¬ 
θνών Ασφαλιστικών Σχέσεων και διαρθρώνεται στα πα¬ 
ρακάτω Τμήματα και Γ ραφεία: 

1. Τμήμα Ασφαλιστικών Σχέσεων με χώρες - μέλη της 
Ευρωπαϊκής Ένωσης 

2. Τμήμα Ασφαλιστικών Σχέσεων με χώρες εκτός Ευ¬ 
ρωπαϊκής Ένωσης 

3. Τμήμα Παροχών Ασθένειας 

4. Τμήμα Μεταφράσεων 

5. Τμήμα Δημοσίων Σχέσεων 

6. Γ ραφείο Γ ραμματείας. 

6. Στον Κλάδο (Διεύθυνση) Συντάξεων του Ο.Γ.Α. συνι- 
στάται Τμήμα Διαδοχικής Ασφάλισης. 

7. Το Τμήμα Συντάξεων Ανασφαλίστων του Κλάδου Συ¬ 
ντάξεων του Ο.Γ.Α. μετονομάζεται σε Τμήμα Συντάξεων 
Επιζώντων και Ανασφαλίστων Υπερηλίκων. 

8. Προϊστάμενοιτων Τμημάτωντων παραγράφων 4 έως 
και 7τοποθετούνται υπάλληλοι με βαθμό Α2 ή Α3 του Κλά¬ 
δου Διοίκησης. 

Προϊστάμενοι των Γ ραφείων Γ ραμματείας τοποθετού¬ 
νται υπάλληλοι του Κλάδου ΤΕ Διοικητικού - Λογιστικού 
με βαθμό ΤΕ1 ή ΤΕ2 και εν ελλείψει αυτών υπάλληλοι με 
βαθμό Δ1 ή Δ2 του Κλάδου Διοικητικών Υπαλλήλων. 

9. Οι ειδικότερες αρμοδιότητες των παραπάνω Υπηρε¬ 
σιακών Μονάδων καθορίζονται με κοινή υπουργική από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης και Εργασίας και Κοινωνικών Ασφαλί¬ 
σεων. 

ΚΕΦΑΛΑΙΟ ΔΕΥΤΕΡΟ 
ΛΟΙΠΕΣ ΔΙΑΤΑΞΕΙΣ Ο.Γ.Α. 

Άρθρο 6 

Προσδιορισμός έννοιας κύριου επαγγέλματος 
Εποχική απασχόληση αγροτών 

1 ,α) Η κατά κύριο επάγγελμα απασχόληση στην αγροτι¬ 
κή οικονομία κατά την έννοια της παραγράφου 1 του άρ¬ 
θρου 2 του ν. 4169/1961 (ΦΕΚ 81 Α'), όπως ισχύει, απο- 
δεικνύεται από το εκκαθαριστικό της αρμόδιας Δημόσιας 
Οικονομικής Υπηρεσίας (Δ.Ο.Υ.) εφόσον τα εκκαθαρι- 
σθέντα εισοδήματα προέρχονται από γεωργικές επιχει¬ 
ρήσεις. 

β) Σε περίπτωση που ο απασχολούμενος στην αγροτική 
οικονομία δεν υποχρεούται σε υποβολή φορολογικής δη- 
λώσεως, η κατά κύριο επάγγελμα απασχόληση στην 

αγροτική οικονομία αποδεικνύεται με τα δικαιολογητικά 
που προβλέπονται από τα εδάφια α', β' και γ' της παρα¬ 
γράφου 2 του άρθρου 6 του π.δ. 78/1998 (ΦΕΚ 72 Α'), 
όπως ισχύει. 

γ) Σε περίπτωση που δεν υπάρχουν τα ανωτέρω δικαιο- 
λογητικά, η κατά κύριο επάγγελμα απασχόληση στην 
αγροτική οικονομία αποδεικνύεται με την άμεση αντίλη¬ 
ψη των αρμόδιων οργάνων του άρθρου 3 του ίδιου προε¬ 
δρικού διατάγματος. 

δ) Σε περίπτωση που δηλώνονται εισοδήματα και από 
άλλες επαγγελματικές δραστηριότητες, η κατά κύριο 
επάγγελμα απασχόληση στην αγροτική οικονομία απο- 
δεικνύεται από το εκκαθαριστικό της αρμόδιας Δ.Ο.Υ., ε¬ 
φόσον το 50% και πλέον του συνολικού ετήσιου εισοδή¬ 
ματος προέρχεται από γεωργικές επιχειρήσεις, με την ε¬ 
πιφύλαξη των διατάξεων του άρθρου 9 παρ. 1 εδάφια β' 
και γ' του παρόντος. 

2. Μετά την εγγραφή στα Μητρώα ο ασφαλισμένος 
οφείλει ανά πενταετία να υποβάλλει στον Ο.Γ.Α. τα δικαι- 
ολογητικά της παραγράφου 1, από τα οποία θα αποδει- 
κνύεται αν εξακολουθούν να συντρέχουν στο πρόσωπό 
του οι προϋποθέσεις υπαγωγής στην ασφάλιση. 

3. Για τους ήδη εγγεγραμμένους η πενταετία αρχίζει 
από 1.1.2003. 

4. Ασφαλισμένοι του Κλάδου Κύριας Ασφάλισης Αγρο¬ 
τών, οι οποίοι απασχολούνται εποχικά για χρονικό διά¬ 
στημα έως και τέσσερις μήνες ετησίως σε επιχειρήσεις, 
εκμεταλλεύσεις με προσωπικό κάτω των τριάντα (30) 
ατόμων, οι οποίες μεταποιούν προϊόντα εδάφους, κτηνο¬ 
τροφίας, αλιείας, δασοπονίας, θηραματοπονίας και πα¬ 
ντός είδους εκτροφών, συνεχίζουν να ασφαλίζονται στον 
Ο.Γ.Α., εξαιρούμενοι της ασφαλίσεως του Ι.Κ.Α. για την 
απασχόλησή τους αυτή, εφόσον ο αριθμός τους δεν υ¬ 
περβαίνει τα δεκαπέντε (15) άτομα κατά το χρόνο της ε¬ 
ποχικής απασχόλησης. 

Το συνολικό χρονικό διάστημα των τεσσάρων μηνών 
μπορεί να κατανεμηθεί κατά τη διάρκεια του έτους σύμ¬ 
φωνα με τις ανάγκες της επιχείρησης. 

Άρθρο 7 

Καταβολή καθυστερούμενων εισφορών 

1. Οι εγγεγραμμένοι στα Μητρώα Ασφαλισμένων του 
Ο.Γ.Α. από 1.1.1988 ημερομηνία έναρξης του Κλάδου 
Πρόσθετης Ασφάλισης Αγροτών και μέχρι την έναρξη 
ισχύος του παρόντος θεωρούνται ότι καλώς ασφαλίστη¬ 
καν, εφόσον καταβάλλουν μέχρι 31.12.2003 τις ασφαλι¬ 
στικές τους εισφορές, δεν έχουν ασφαλιστεί και δεν δι¬ 
καιούνται συντάξεως από την ασφάλισή τους αυτή ή δεν 
συνταξιοδοτούνται από άλλο φορέα κύριας ασφάλισης, 
με την επιφύλαξη των διατάξεων του εδαφίου δ' της πα¬ 
ραγράφου 1 του άρθρου 4τουν. 4169/1961, όπως ισχύει. 

2. α. Οι εγγεγραμμένοι στα Μητρώα Ασφαλισμένων του 
Κλάδου Κύριας Ασφάλισης Αγροτών που οφείλουν 
ασφαλιστικές εισφορές του Κλάδου Πρόσθετης Ασφάλι¬ 
σης Αγροτών μπορούν να καταβάλλουν τις οφειλόμενες 
ασφαλιστικές εισφορές, μέχρι 31.12.2003, είτε εφάπαξ 
με έκπτωση 10% εντός τριμήνου από την ειδοποίηση της 
οφειλής, είτε σε δόσεις με την επιφύλαξη των διατάξεων 
του δεύτερου και τρίτου εδαφίου της παραγράφου 2 του 
άρθρου 11 του ν. 2458/1997. Η πρώτη δόση καταβάλλεται 
μέχρι 31.12.2003. 

β. Οι εγγεγραμμένοι μόνο στα Μητρώα Ασφαλισμένων 
του Κλάδου Πρόσθετης Ασφάλισης Αγροτών που οφεί¬ 


λουν ασφαλιστικές εισφορές του Κλάδου αυτού κατα- 
βάλλουντις οφειλόμενες ασφαλιστικές εισφορές εφάπαξ 
μέχρι 31.12.2003. 

3. Στο τέλος της παρ. 6 του άρθρου 14του ν. 2458/1997 
(ΦΕΚ 15 Α') προστίθεται παράγραφος 7, η οποία έχει ως 
εξής: 

«7. Μετην ανωτέρω διαδικασία το βιβλιάριο υγείας μπο¬ 
ρεί να ανανεώνεται μέχρι δύο φορές ανά πενταετία.» 

4. α) Ο τίτλος και το άρθρο 15 του ν. 2458/1997 τροπο¬ 
ποιούνται ως ακολούθως: 

«Άρθρο 15 

Τρόπος εξόφλησης καθυστερούμενων 
ασφαλιστικών εισφορών 

1. Καθυστερούμενες εισφορές του Κλάδου Κύριας 
Ασφάλισης Αγροτών μπορούν να εξοφληθούν τμηματικά 
σε εξαμηνιαίες δόσεις, μετά από αίτηση του ασφαλισμέ¬ 
νου. Ο αριθμός των δόσεων καθορίζεται με απόφαση του 
Δ.Σ. του Ο.Γ.Α. και πάντως όχι περισσότερες από έξι (6) 
ημερολογιακά εξάμηνα. Απαραίτητη προϋπόθεση για την 
υπαγωγή στην ανωτέρω ρύθμιση είναι η καταβολή από 
τον οφειλέτη των τρεχουσών ασφαλιστικών εισφορών μέ¬ 
σα στις προβλεπόμενες προθεσμίες. 

Το ύψος των καθυστερούμενων ασφαλιστικών εισφο¬ 
ρών υπολογίζεται με βάση τις εισφορές που ισχύουν κα¬ 
τά το χρόνο υποβολής της αίτησης. 

Η μη εμπρόθεσμη καταβολή δύο (2) συνεχόμενων δό¬ 
σεων, καθώς και η μη καταβολή των τρεχουσών εισφο¬ 
ρών, συνεπάγεται την έκπτωση από το δικαίωμα της τμη¬ 
ματικής εξόφλησης των οφειλόμενων εισφορών. 

Εάν ο οφειλέτης απωλέσει για οποιονδήποτε λόγο το δι¬ 
καίωμα τμηματικής εξόφλησης εισφορών σε δόσεις, δύ- 
ναται να υποβάλλει νέα αίτηση μετά παρέλευση έτους 
από την έκδοση της πρώτης απόφασης για ρύθμιση και ο 
νέος υπολογισμός θα γίνει με βάση τις εισφορές που 
ισχύουν κατά το χρόνο υποβολής της νέας αίτησης. 

Στους οφειλέτες που υπάγονται στην παρούσα ρύθμιση 
και τηρούν τους όρους αυτής χορηγείται βεβαίωση 
ασφαλιστικής ενημερότητας, καθώς και το βιβλιάριο υ¬ 
γείας του άρθρου 14 παράγραφος 5.» 

β) Οι παράγραφοι 1,2,3 και 4 του ίδιου άρθρου αναριθ- 
μούνται σε 2,3, 4 και 5. 

γ) Η παράγραφος 4 του ίδιου άρθρου, η οποία αναριθ- 
μείται σε 5, τροποποιείται ως ακολούθως: 

«5. Στις περιπτώσεις δανειοδότησης, επιχορήγησης ή 
επιδότησης της παραγράφου 2 είναι δυνατή η μη προ¬ 
σκόμιση βεβαίωσης εξοφλήσεως των οφειλών του Κλά¬ 
δου, εφόσον από τα αντίστοιχα ποσά παρακρατείται το 
σύνολο των οφειλών αυτών και αποδίδεται στον Ο.Γ.Α..» 

Άρθρο 8 

Διαδοχική ασφάλιση - Χορήγηση εξόδων κηδείας 

1. Στο τέλος της παραγράφου 1 του άρθρου 13 του ν. 
2458/1997, όπως ισχύει, προστίθεται δεύτερο εδάφιο ως 
ακολούθως: 

«Για τη χορήγηση επικουρικής σύνταξης γήρατος από 
τον Κλάδο Πρόσθετης Ασφάλισης Αγροτών απαιτείται α) 
συνταξιοδότηση του ασφαλισμένου από τον Κλάδο Κύ¬ 
ριας Ασφάλισης Αγροτών ή άλλο φορέα κύριας ασφάλι¬ 
σης και β) η συμπλήρωση δέκα (10) ετών ασφάλισης και 
καταβολή εισφορών. Γ ια τη χορήγηση σύνταξης λόγω 
αναπηρίας ή θανάτου απαιτείται: α) συνταξιοδότηση του 
ασφαλισμένου από τον Κλάδο Κύριας Ασφάλισης Αγρό- 

τών ή άλλο φορέα κύριας ασφάλισης και β) η συμπλήρω¬ 
ση πέντε (5) ετών ασφάλισης και καταβολή εισφορών.» 

2. Η παράγραφος 3 του ίδιου άρθρου αντικαθίσταται ως 
ακολούθως: 

«3. Κάθε Οργανισμός ασφάλισης μεταξύ των οποίων και 
ο απονέμων υπολογίζει το ποσό της σύνταξης, που αντι¬ 
στοιχεί στο συνολικό χρόνο ασφάλισης, κατά τη νομοθε¬ 
σία του και προσδιορίζει το τμήμα ανάλογα με το χρόνο 
που πραγματοποιήθηκε στην ασφάλισή του. 

Το τμήμα της σύνταξης που προσδιορίζεται, σύμφωνα 
με τα ανωτέρω, δεν μπορεί να είναι κατώτερο από το πο¬ 
σό που προκύπτει από τον υπολογισμό με βάση μόνο το 
χρόνο που πραγματοποιήθηκε σε κάθε Οργανισμό, εφό¬ 
σον με το χρόνο αυτόν θεμελιώνεται αυτοτελές συνταξιο- 
δοτικό δικαίωμα. 

Το άθροισμα των τμημάτων της σύνταξης που προσ¬ 
διορίζεται από τους εμπλεκόμενους Οργανισμούς, σύμ¬ 
φωνα με τα ανωτέρω, αποτελεί το συνολικό ποσό σύντα¬ 
ξης που καταβάλλεται στο δικαιούχο από τον απονέμοντα 
τη σύνταξη Οργανισμό, χωρίς να λαμβάνονται υπόψη οι 
περί κατωτάτων ορίων διατάξεις. 

Στο ανωτέρω συνολικό ποσό σύνταξης και ανεξάρτητα 
αν ο Ο.Γ.Α. είναι απονέμων ή συμμετέχων Οργανισμός, 
προστίθεται το ποσό της συνταξιοδοτικής παροχής που 
προβλέπεται από το ν. 4169/1961 και το ν.δ. 4575/1966 
(ΦΕΚ227Α'), όπως ισχύουν, με την επιφύλαξη των διατά- 
ξεωντης παραγράφου 2του άρθρου 12του ν. 2458/1997. 

Οι ανωτέρω διατάξεις εφαρμόζονται και στις εκκρεμείς 
υποθέσεις.» 

3. Στην παράγραφο 4 του ίδιου άρθρου προστίθεται 
δεύτερο εδάφιο ως ακολούθως: 

"Στην περίπτωση που ο Ο.Γ.Α. είναι συμμετέχων φορέ¬ 
ας, ο υπολογισμός των οφειλόμενων ποσών για τους δι¬ 
καιούχους στους οποίους χορηγήθηκε κατά το προηγού¬ 
μενο έτος η παροχή, που προβλέπεται από το ν. 
4169/1961 και το ν.δ. 4575/1966, θα πραγματοποιείται 
από τους άλλους ασφαλιστικούς Οργανισμούς εντός του 
πρώτου τριμήνου κάθε έτους και η σχετική δαπάνη θα 
αποδίδεται από τον Ο.Γ.Α. εντός του δεύτερου τριμήνου 
του ίδιου έτους.» 

4. Στο τέλος του άρθρου 8 του ν. 2458/1997 προστίθε¬ 
ται παράγραφος 4, η οποία έχει ως εξής: 

«4. Το εφάπαξ βοήθημα για έξοδα κηδείας, που προ- 
βλέπεται από τις διατάξεις της παραγράφου 8 του άρ¬ 
θρου 4 του ν. 4169/1961, όπως ισχύει, καταβάλλεται και 
στις περιπτώσεις θανάτου ασφαλισμένου ή συνταξιού¬ 
χου του Κλάδου Κύριας Ασφάλισης Αγροτών με τις ίδιες 
προϋποθέσεις και όρους και εφόσον δεν θεμελιώνεται δι¬ 
καίωμα χορηγήσεως του βοηθήματος αυτού σύμφωνα με 
την ανωτέρω διάταξη. 

Γιατην καταβολή του βοηθήματος αυτού σε περίπτωση 
θανάτου ασφαλισμένου απαιτείται ο θανών να ήταν εγγε¬ 
γραμμένος στα Μητρώα Ασφαλισμένων του Κλάδου του¬ 
λάχιστον για όλο το προ του θανάτου του ημερολογιακό 
εξάμηνο και να μην οφείλονται καθυστερούμενες ασφα¬ 
λιστικές εισφορές. 

Εάν ο θάνατος του ασφαλισμένου οφείλεται σε εργατι¬ 
κό ατύχημα, το ανωτέρω βοήθημα καταβάλλεται ανεξάρ¬ 
τητα από το χρόνο ασφάλισης. 

Η διαπίστωση του ατυχήματος γίνεται σύμφωνα με τη 
διαδικασία που ορίζεται στην Φ.34α/169/29.5.1998 (ΦΕΚ 
579 Β') υπουργική απόφαση, όπως ισχύει.» 


Άρθρο 9 

Θέματα Ο.Α.Ε.Ε. - Ο.Γ.Α. - Ασφάλιση σύμβασης έργου 

1 ,α) Επαγγελματίες, βιοτέχνες και έμποροι που ασκούν 
επαγγελματική ή βιοτεχνική ή εμπορική δραστηριότητα 
σε πόλεις, χωριά ή οικισμούς κάτω των 2.000 κατοίκων 
σύμφωνα με την απογραφή έτους 2001 υπάγονται από 
1.1.2003 στην υποχρεωτική ασφάλιση του Οργανισμού Α¬ 
σφάλισης Ελευθέρων Επαγγελματιών (Ο.Α.Ε.Ε.) εφόσον 
ο μέσος όρος των εισοδημάτων των τριών τελευταίων ε¬ 
τών από επαγγελματική ή βιοτεχνική ή εμπορική δραστη¬ 
ριότητα, όπως προκύπτουν από το εκκαθαριστικό της 
Δ.Ο.Υ., υπερβαίνει το 400πλάσιοτου εκάστοτε ισχύοντος 
ημερομισθίου του ανειδίκευτου εργάτη. 

β) Επαγγελματίες, βιοτέχνες και έμποροι των ανωτέρω 
περιοχών που ασκούν παράλληλα και αγροτική δραστη¬ 
ριότητα υπάγονται στην υποχρεωτική ασφάλιση του 
Ο.Α.Ε.Ε., εφόσον το 50% και πλέον του μέσου όρου των 
εισοδημάτων, όπως προκύπτουν από το εκκαθαριστικό 
της Δ.Ο.Υ., των τριών τελευταίων ετών από αγροτική και 
επαγγελματική ή βιοτεχνική ή εμπορική απασχόληση, 
προέρχεται από επαγγελματική ή βιοτεχνική ή εμπορική 
δραστηριότητα και υπερβαίνει το 400πλάσιο του εκάστο¬ 
τε ισχύοντος ημερομισθίου ανειδίκευτου εργάτη. 

γ) Για επαγγελματίες, βιοτέχνες και εμπόρους των εδα¬ 
φίων α' και β' που συμπληρώνουν τριετία από την έναρξη 
επαγγέλματος ή με έναρξη επαγγέλματος μετά την 
1.1.2003 για την υποχρεωτική ή μη υπαγωγή στην ασφά¬ 
λιση του Ο.Α.Ε.Ε. λαμβάνονται υπόψη τα εισοδήματα των 
τριών πρώτων ετών από την έναρξη επαγγέλματος, όπως 
προκύπτουν από το εκκαθαριστικό της Δ. Ο Ύ.. Για τα τρία 
πρώτα χρόνια η ασφάλιση στον Ο.Α.Ε.Ε. είναι προαιρετι¬ 
κή, σύμφωνα με τις διατάξεις του στ' εδαφίου. 

δ) Στην υποχρεωτική ασφάλιση του Ο.Α.Ε.Ε. υπάγονται 
ανεξαρτήτως εισοδήματος, τα μέλη των Ο.Ε., Ε.Ε., 
Ε.Π.Ε., εφόσον ο σκοπός τους συνιστά επαγγελματική, 
βιοτεχνική ή εμπορική δραστηριότητα, καθώς και τα μέλη 
Διοικητικού Συμβουλίου Α.Ε. που είναι μέτοχοι κατά πο¬ 
σοστό 5% τουλάχιστον. 

ε) Οι ιδιοκτήτες έως και επτά (7) ενοικιαζόμενων δωμα¬ 
τίων, των ανωτέρω περιοχών, εξαιρούνται από την υπο¬ 
χρεωτική ασφάλιση του Ο.Α.Ε.Ε.. 

στ) Τα πρόσωπα των ανωτέρω εδαφίων που εξαιρού¬ 
νται από την ασφάλιση του Ο.Α.Ε.Ε. μπορούν να ασφαλί¬ 
ζονται στον Οργανισμό αυτόν προαιρετικά, σύμφωνα με 
τις διατάξεις των ν.δ. 4435/1964 (ΦΕΚ 217 Α') και 
4521/1966 (ΦΕΚ 135 Α'), όπως ισχύουν. Επαγγελματίες, 
βιοτέχνες και έμποροι άνω των 60 ετών κατά την έναρξη 
ισχύος των διατάξεων αυτών, ασφαλισμένοι ήδη στον 
Ο.Γ.Α. μπορούν να εξαιρεθούν από την ασφάλιση στον 
Ο.Α.Ε.Ε. με αίτησή τους που υποβάλλεται μέσα σε ανα¬ 
τρεπτική προθεσμία ενός έτους από την έναρξη ισχύος 
των διατάξεων αυτών. Τα πρόσωπα αυτά συνεχίζουν την 
ασφάλισή τους στον Ο.Γ.Α.. 

2. Έμποροι με άσκηση επαγγέλματος σε πόλεις, χωριά 
ή οικισμούς κάτω των 2.000 κατοίκων, οι οποίοι ασφαλί¬ 
στηκαν στον Ο.Γ.Α. και έχουν καταβάλει ή θα καταβάλ¬ 
λουν τις ασφαλιστικές τους εισφορές μέχρι τη δημοσίευ¬ 
ση του παρόντος, λογίζονται ότι καλώς ασφαλίσθηκαν 
στον Ο.Γ.Α. Ο χρόνος αυτός λογίζεται χρόνος ασφάλισης 
στον Ο.Γ.Α. και συνυπολογίζεται με τον υπόλοιπο χρόνο 
στον Ο.Α.Ε.Ε. σύμφωνα με τις διατάξεις της διαδοχικής 

ασφάλισης του άρθρου 13 του ν. 2458/1997 (ΦΕΚ 15 Α'), 
όπως ισχύει. 

3. Πρόσωπα που έχουν υπαχθεί στην ασφάλιση του 
Ο.Α.Ε.Ε. με τις υπουργικές αποφάσεις, που εκδόθηκαν 
σύμφωνα με τις διατάξεις της παρ. 1 του άρθρου 4 του 
ν. 1027/1980 (ΦΕΚ 49 Α') και τις διατάξεις της παρ. 1 του 
άρθρου 137 του ν. 2071/1992 (ΦΕΚ 123 Α'), συνεχίζουν 
την ασφάλισή τους στον Ο.Α.Ε.Ε.. 

4. Οι απασχολούμενοι με σύμβαση έργου σε φορείς του 
δημόσιου τομέα του άρθρου 51 του ν. 1892/1990 (ΦΕΚ 
101 Α'), όπως ισχύει, σε επιχειρήσεις των Ο.Τ.Α., καθώς 
και σε ερευνητικούς και τεχνολογικούς φορείς του 
ν. 1514/1985 (ΦΕΚ 13 Α'), για δράσεις που χρηματοδοτού¬ 
νται ή συγχρηματοδοτούνται από την Ευρωπαϊκή Ένωση, 
υπάγονται στην υποχρεωτική ασφάλιση του Ο.Α.Ε.Ε. 
(Τ.Ε.Β.Ε.). 

Ο χρόνος απασχολήσεως των προσώπων που αναφέ- 
ρονται στο προηγούμενο εδάφιο για τον οποίο έχουν κα¬ 
ταβληθεί ασφαλιστικές εισφορές, είτε στο Τ.Ε.Β.Ε. είτε 
στο Ι.Κ.Α., πριν από την έναρξη ισχύος του νόμου αυτού 
λογίζεται ως χρόνος ασφαλίσεως και οι εισφορές που κα¬ 
ταβλήθηκαν δεν αναζητούνται. 

Αν για το χρόνο απασχολήσεως που αναφέρεται στο 
προηγούμενο εδάφιο έχουν καταβληθεί ασφαλιστικές ει¬ 
σφορές και στο Τ.Ε.Β.Ε. και στο Ι.Κ.Α., οι εισφορές που 
καταβλήθηκαν στο Ι.Κ.Α. μαζί με τα πρόσθετα τέλη ή άλ¬ 
λες επιβαρύνσεις που τυχόν επιβλήθηκαν μπορεί να ανα¬ 
ζητηθούν από τον ασφαλισμένο μέσα σε δύο μήνες από 
τη δημοσίευση του νόμου αυτού. Γιατις εισφορές που κα¬ 
ταβλήθηκαν στο Τ.Ε.Β.Ε. στην περίπτωση αυτή εφαρμό¬ 
ζονται οι διατάξεις του δεύτερου εδαφίου της παραγρά¬ 
φου αυτής. 

Η διάταξη αυτή εφαρμόζεται και σε εκκρεμείς υποθέ¬ 
σεις σε οποιοδήποτε στάδιο της διοικητικής διαδικασίας. 

ΚΕΦΑΛΑΙΟ ΤΡΙΤΟ 
ΕΙΔΙΚΕΣ ΡΥΘΜΙΣΕΙΣ 

Άρθρο 10 

Ασφαλιστικές διατάξεις Ι.Κ.Α. 

1. Η περίπτωση α' της παραγράφου 1 του άρθρου 6 του 
ν. 2972/2001 αντικαθίσταται ως εξής: 

«α) Να απογράφονται στο Μητρώο Εργοδοτών του 
Ι.Κ.Α., με την έναρξη της απασχόλησης των ατόμων αυ¬ 
τών και να γνωστοποιούν με υπεύθυνη δήλωσή τους στις 
αρμόδιες υπηρεσίες του I ,Κ.Α. τις μεταβολές των στοιχεί¬ 
ων τους που έχουν καταχωρισθεί στο Μητρώο Εργοδο¬ 
τών. Ο χρόνος υποβολής, καθώς και ο τύπος της ως άνω 
δήλωσης καθορίζεται με τον Κανονισμό της παραγράφου 
2 του άρθρου 1. Με τον αυτό ως άνω Κανονισμό καθορί¬ 
ζεται ο τύπος, η μορφή και το περιεχόμενο του εντύπου 
της απογραφής. 

Οι περιπτώσεις κατά τις οποίες υπάρχει η υποχρέωση 
γνωστοποίησης των μεταβολών είναι οι εξής: 

αα) έναρξη απασχόλησης προσωπικού σε νέο παράρ¬ 
τημα του εργοδότη, 

ββ) διακοπή απασχόλησης προσωπικού μόνο στην 
έδρα ή μόνο σε παράρτημα, αν ο εργοδότης απασχολεί 
προσωπικό και στην έδρα και σε ένα ή περισσότερα πα- 
ραρτήματά του, 

γγ) οριστική διακοπή εργασιών έδρας ή παραρτήματος 
του εργοδότη ή και των δύο, 

δδ) επαναλειτουργία και έναρξη απασχόλησης προσω¬ 


πικού στην έδρα ή σε παράρτημα του εργοδότη ή και στα 
δύο, 

εε) μεταφορά έδρας του εργοδότη, 
στστ) μεταφορά παραρτήματος του εργοδότη στην 
ασφαλιστική περιοχή του ίδιου υποκαταστήματος ή πα¬ 
ραρτήματος, 

ζζ) μεταφορά παραρτήματος του εργοδότη σε ασφαλι¬ 
στική περιοχή άλλου υποκαταστήματος ή παραρτήμα¬ 
τος, 

ηη) αλλαγή των υπευθύνων, των στοιχείων τους, ως και 
του τόπου κατοικίας ή διαμονής τους, 
θθ) μεταβολή δραστηριότητας, 
ιι) αλλαγή επωνυμίας, 
ιαια) μεταβολή νομικής μορφής. 

Ειδικά γιατους εργοδότες οικοδομικών και τεχνικών έρ¬ 
γων, υποχρέωση γνωστοποίησης μεταβολών υπάρχει 
στις εξής περιπτώσεις: 
αα) αλλαγή επωνυμίας, 

ββ) αλλαγή των κατά νόμο υπευθύνων, των στοιχείων 
τους και του τόπου κατοικίας ή διαμονής τους, 
γγ) αποπεράτωση ιδιωτικού έργου, 
δδ) αλλαγή έδρας, 

εε) αλλαγή χρήσης ιδιωτικού έργου ή τμήματος αυτού. 
Στους εργοδότες που παραβαίνουν την υποχρέωση 
γνωστοποίησης μεταβολών επιβάλλονται πρόστιμα που 
ανέρχονται σε ποσό τριακοσίων ευρώ για τη μη γνωστο¬ 
ποίηση της αλλαγής στην επωνυμία της επιχείρησης και 
της αλλαγής υπευθύνου μέλους και ποσό εκατόν πενήντα 
ευρώ για τη μη γνωστοποίηση των λοιπών μεταβολών.» 

2. Η προθεσμία καταβολής των προβλεπόμενων από τις 
ισχύουσες διατάξεις εισφορών για την ασφάλιση των 
αποκλειστικών νοσοκόμων, των ιεροδούλων, καθώς και 
των προσώπων που παρέχουν τις υπηρεσίες τους σε δύο 
ή περισσότερους εργοδότες στη διάρκεια του μήνα, ορί¬ 
ζεται ως εξής: 

α) Οι εισφορές των μισθολογικών περιόδων Φεβρουά¬ 
ριου έως και Απριλίου καταβάλλονται από την πρώτη μέ¬ 
χρι και την τελευταία εργάσιμη για τις δημόσιες υπηρε¬ 
σίες ημέρα του μηνάς Μαΐου. 

β) Οι εισφορές των μισθολογικών περιόδων Μαΐου έως 
και Ιουλίου καταβάλλονται από την πρώτη μέχρι και την 
τελευταία εργάσιμη για τις δημόσιες υπηρεσίες ημέρα 
του μηνός Αυγούστου. 

γ) Οι εισφορές των μισθολογικών περιόδων Αυγούστου 
έως και Οκτωβρίου καταβάλλονται από την πρώτη μέχρι 
και την τελευταία εργάσιμη για τις δημόσιες υπηρεσίες 
ημέρα του μηνός Νοεμβρίου. 

δ) Οι εισφορές των μισθολογικών περιόδων Νοεμβρίου 
έως και Ιανουάριου καταβάλλονται από την πρώτη μέχρι 
και την τελευταία εργάσιμη για τις δημόσιες υπηρεσίες 
ημέρα του μηνός Φεβρουάριου. 

3. α) Οι εργοδότες που δεν είναι φυσικά πρόσωπα και 
απασχολούν και προσωπικό για το οποίο καταβάλλουν ει¬ 
σφορές μόνο για φορείς ή κλάδους και λογαριασμούς 
κοινωνικής πολιτικής τις οποίες εισπράττει το I .Κ. Α., μπο¬ 
ρούν να υποβάλλουν για το προσωπικό αυτό Συγκεντρω¬ 
τική Περιοδική Δήλωση Εισφορών, ανεξαρτήτως αν αυτό 
απασχολείται στην έδρα ή σε παράρτημα του εργοδότη. 
Η παραπάνω δήλωση αναφέρεται σε κάθε ημερολογιακό 
τρίμηνο απασχόλησης και υποβάλλεται εγγράφως στο 
υποκατάστημα ή παράρτημα του Ι.Κ.Α. στην ασφαλιστική 
περιοχή του οποίου λειτουργεί η έδρα του εργοδότη. 

β) Το Δημόσιο, τα Ν.Π.Δ.Δ., οι οργανισμοί τοπικής αυ- 

τοδιοίκησης α' και β' βαθμίδας, οι περιφέρειες, οι σύνδε¬ 
σμοι δήμων και κοινοτήτων, τα δημοτικά, κοινοτικά ή νο¬ 
μαρχιακά νομικά πρόσωπα και επιχειρήσεις, τα κρατικά 
νομικά πρόσωπα που διέπονται καταρχήν από το ιδιωτικό 
δίκαιο, οι δημόσιες εταιρίες, τα εκκλησιαστικά νομικά 
πρόσωπα και οι επιχειρήσεις μικτής οικονομίας, που 
ασφαλίζουν το προσωπικό τους για όλους τους κλάδους 
του Ι.Κ.Α. ή επί μέρους κλάδους ή και φορείς και λογα¬ 
ριασμούς κοινωνικής πολιτικής, καθώς και οι εργοδότες 
της προηγούμενης περίπτωσης για το προσωπικό τους 
για το οποίο δεν υποβάλλεται Συγκεντρωτική Περιοδική 
Δήλωση Εισφορών υποβάλλουν αναλυτική περιοδική δή¬ 
λωση, τα στοιχεία της οποίας αναφέρονται σε κάθε ημε¬ 
ρολογιακό τρίμηνο απασχόλησης. 

Η Α.Π.Δ. των παραπάνω εργοδοτών, που μπορεί να εί¬ 
ναι και έγγραφη, υποβάλλεται: 

αα) στο υποκατάστημα ή παράρτημα του Ι.Κ.Α. της 
έδρας για το σύνολο του προσωπικού τους (έδρας και πα¬ 
ραρτημάτων) ή 

ββ) σε κάθε υποκατάστημα ή παράρτημα του Ι.Κ.Α. στην 
ασφαλιστική περιοχή του οποίου λειτουργεί παράρτημα 
της αποκεντρωμένης υπηρεσίας για το προσωπικό που 
απασχολείται σε αυτό. Στην περίπτωση αυτή, η υποβολή 
της Α.Π.Δ. γίνεται με τον αριθμό μητρώου της έδρας και 
τον κωδικό του παραρτήματος της αποκεντρωμένης υπη¬ 
ρεσίας, όπως έχει αποδοθεί μετά την υποβολή του Εντύ¬ 
που Βεβαίωσης Στοιχείων Εργοδότη (Ε.Β.Σ.Ε.). Η κατα¬ 
βολή των εισφορών μπορεί να γίνει ξεχωριστά για το προ¬ 
σωπικό που απασχολείται στο παράρτημα της 
αποκεντρωμένης υπηρεσίας. 

Οι διατάξεις της παραγράφου αυτής ισχύουν για μετα¬ 
βατική περίοδο από 1.1.2002 μέχρι 31.12.2003. 

4. Οι προθεσμίες που καθορίζονται στα άρθρα 3,4 παρ. 
6 και 5 του ν. 2972/2001 (ΦΕΚ291 Α') για την υποβολή της 
Αναλυτικής Περιοδικής Δήλωσης (Α.Π.Δ.), καθώς αυτές 
που καθορίζονται στο άρθρο 6 του νόμου αυτού για την 
υποβολή Δηλώσεων Μεταβολής Στοιχείων Εργοδότη και 
Οικοδομοτεχνικών Έργων και αφορούν μισθολογικές πε¬ 
ριόδους από 1.1.2002 μέχρι 30.6.2002, παρατείνονται μέ¬ 
χρι 31 Ιουλίου 2002. Για τις Α.Π.Δ. και τις δηλώσεις μετα¬ 
βολής στοιχείων που υποβάλλονται κατά τις διατάξεις 
του προηγούμενου εδαφίου αναστέλλεται η επιβολή πρό¬ 
σθετων επιβαρύνσεων και αυτοτελών προστίμων. 

5. Στις επιχειρήσεις της Ναυπηγοεπισκευαστικής Ζώ¬ 
νης χορηγείται αποδεικτικό ασφαλιστικής ενημερότητας 
από το Ι.Κ.Α., κατά παρέκκλιση των διατάξεων που ισχύ¬ 
ουν, προκειμένου να εγγραφούν στο ειδικό μητρώο επι¬ 
χειρήσεων Ναυπηγοεπισκευαστικής Ζώνης. Από της εγ¬ 
γραφής τους στο ως άνω μητρώο και μέχρι 31.1.2003 
εφόσον καταβάλλουν εμπρόθεσμα τις προς το Ι.Κ.Α. ο- 
φειλόμενες τρέχουσες μηνιαίες ασφαλιστικές εισφορές 
χορηγείται αποδεικτικό ασφαλιστικής ενημερότητας χω¬ 
ρίς καμία παρακράτηση ακόμη και στις περιπτώσεις εί¬ 
σπραξης εκκαθαρισμένων απαιτήσεων των ανωτέρω επι¬ 
χειρήσεων από το Δημόσιο, νομικά πρόσωπα δημοσίου 
δικαίου, Ο.Τ.Α. α'και β'βαθμού, δημόσιες, δημοτικές και 
κοινοτικές επιχειρήσεις δημόσιας ή κοινής ωφέλειας και 
γενικά επιχειρήσεις ή οργανισμούς του ευρύτερου δημό¬ 
σιου τομέα, όπως αυτός καθορίζεται από τη νομοθεσία 
που κάθε φορά ισχύει, καθώς και από αυτούς που ενερ¬ 
γούν πληρωμές με εντολή ή εξουσιοδότηση των πιο πάνω 
και δανειοδότησης από τράπεζες ή άλλα πιστωτικά ιδρύ¬ 
ματα. 


Κατά το ίδιο ως άνω χρονικό διάστημα, εφόσον συντρέ¬ 
χει η προϋπόθεση της εμπρόθεσμης καταβολής των μηνι¬ 
αίων τρεχουσών ασφαλιστικών εισφορών, αναστέλλεται 
η λήψη των αναγκαστικών μέτρων και η ποινική δίωξη για 
παραβάσεις του α.ν. 86/1967, όπως ισχύει σήμερα. 

6. Κατ’ εξαίρεση για το έτος 2002 και μέχρι 30.6.2003, οι 
άνεργοι απολυμένοι της Ναυπηγοεπικευαστικής Ζώνης 
του Περάματος και τα μέλη της οικογένειάς τους, που 
αναφέρονται στο άρθρο 33 του ν. 1846/1951 (ΦΕΚ179Α') 
καλύπτονται από το Ι.Κ.Α. για παροχές ασθένειας σε εί¬ 
δος, εφόσον έχουν πραγματοποιήσει σε ναυπηγοεπι- 
σκευαστικές εργασίες 50 ημέρες εργασίας αθροιστικά 
κατά τα έτη 2000 και 2001. 

7. Για τη συμπλήρωση του προβλεπόμενου από το εδά¬ 
φιο β'του άρθρου 1 του β.δ. 649/1968 (ΦΕΚ232 Α') αριθ¬ 
μού ημερών ασφάλισης το προσωπικό εδάφους των αε¬ 
ροπορικών επιχειρήσεων, που υπηρετεί κατά τη δημοσί¬ 
ευση του νόμου και έχει 20ετή υπηρεσία στις επιχειρήσεις 
αυτές μπορεί να συνυπολογίσει και χρόνο ασφάλισης 
Ι.Κ.Α. εκτός αεροπορικών επιχειρήσεων, εφόσον υποβάλ¬ 
λει σχετική αίτηση εντός έξι (6) μηνών από την ισχύ του νό¬ 
μου. 

Γιατις εκτός αεροπορικών επιχειρήσεων ημέρες ασφά¬ 
λισης, οι οποίες σύμφωνα με την προηγούμενη παράγρα¬ 
φο συνυπολογίζονται για τη θεμελίωση συνταξιοδοτικού 
δικαιώματος καταβάλλεται για τις σε κάθε περίπτωση 
απαιτούμενες ελάχιστες ημέρες ασφάλισης εισφορά 
αναγνώρισης, η οποία ανέρχεται σε ποσοστό 6,82% επί 
των κατά το χρόνο υποβολής της αίτησης αποδοχών του 
ασφαλισμένου, που υπόκεινται σε εισφορές οι οποίες δεν 
μπορεί να είναι μεγαλύτερες από το εκάστοτε τεκμαρτό 
ποσό της ανώτατης ασφαλιστικής κλάσης του Ι.Κ.Α. και 
βαρύνει εξ ολοκλήρου τους ασφαλισμένους. 

Η εξόφληση του ποσού της εξαγοράς γίνεται είτε εφά¬ 
παξ οπότε παρέχεται έκπτωση 10% είτε τμηματικά σε σα¬ 
ράντα οκτώ (48) ισόποσες μηνιαίες δόσεις. 

Σε περίπτωση μη εμπρόθεσμης εξόφλησης δόσεων, το 
ποσό επιβαρύνεται με τα προβλεπόμενα για τις καθυστε- 
ρούμενες εισφορές πρόσθετα τέλη. 

Άρθρο 11 

Θέματα Τ αμείων Τ ύπου 

1. Οι διατάξεις της περίπτωσης Ια της παραγράφου 1 
του άρθρου 66 του ν. 2676/1999 (ΦΕΚ 1 Α') αντικαθίστα¬ 
νται ως εξής: 

«Ι.α. Δημοσιογράφοι-συντάκτες, απασχολούμενοι, κα¬ 
τά κύριο επάγγελμα με σχέση εξαρτημένης εργασίας, σε 
μη κρατικούς ραδιοφωνικούς ή τηλεοπτικούς σταθμούς 
που λειτουργούν νόμιμα και εκπέμπουν ή παρουσιάζουν 
δελτία ειδήσεων ή αθλητικές εκπομπές τρεις (3), τουλά¬ 
χιστον, φορές το εικοσιτετράωρο, συνολικής διάρκειας 
μίας και μισής (1,30') τουλάχιστον, ώρας και οι οποίοι 
ασχολούνται με τη συλλογή, επεξεργασία, σχολιασμό και 
γενικά τη διαμόρφωση της ύλης, που βασίζεται σε πλη¬ 
ροφορίες και γεγονότα και προορίζεται για τη σύνταξη 
δελτίων ειδήσεων, ενημερωτικών ή αθλητικών εκπομπών, 
υπάγονται στην ασφάλιση του Ταμείου Συντάξεων Προ¬ 
σωπικού Εφημερίδων Αθηνών και Θεσσαλονίκης 
(Τ.Σ.Π.Ε.Α.Θ). 

Ως δελτία ειδήσεων ή αθλητικές εκπομπές, η διάρκεια 
των οποίων υπολογίζεται για τη συμπλήρωση της ανωτέ¬ 
ρω 1.30'ώρας, θεωρούνται μόνο όσα ο σταθμός παράγει 
με δικά του μέσα και δικούς του δημοσιογράφους και όχι 

τα δελτία ειδήσεων ή αθλητικές εκπομπές άλλων σταθ¬ 
μών που αναμεταδίδονται ύστερα από σύμβαση με αυ¬ 
τούς.» 

2. Οι δημοσιογράφοι-μέλη των Ενώσεων Συντακτών 
Ημερησίων Εφημερίδων Θεσσαλίας, Στερεός Ελλάδας 
και Εύβοιας και Πελοποννήσου, Ηπείρου και Νήσων και 
της Ένωσης Συντακτών Αθηναϊκού Τύπου, οι οποίοι απα¬ 
σχολούνται, με την ειδικότητα του συντάκτη, κατά κύριο 
επάγγελμα και με σχέση εξαρτημένης εργασίας, στα γρα¬ 
φεία τύπου των κρατικών υπηρεσιών (στο εσωτερικό και 
το εξωτερικό), των νομικών προσώπων δη μοσίου δικαίου, 
των δημοσίων επιχειρήσεων και οργανισμών τοπικής αυ¬ 
τοδιοίκησης, ασφαλίζονται στο Ταμείο Συντάξεων Προ¬ 
σωπικού Εφημερίδων Αθηνών και Θεσσαλονίκης εφόσον 
δεν είναι τακτικοί ή μόνιμοι υπάλληλοι των υπηρεσιών αυ¬ 
τών. 

3. Στην ασφάλιση του Ταμείου Συντάξεων Προσωπικού 
Εφημερίδων Αθηνών και Θεσσαλονίκης υπάγονται υπο¬ 
χρεωτικά και τα πρόσωπα που παρέχουν κατά κύριο 
επάγγελμα εξαρτημένη εργασία ως συντάκτες στην εται¬ 
ρεία «Αθηναϊκή Ολυμπιακή Ραδιοτηλεοπτική Α.Ε.», εφό¬ 
σον για την προηγούμενη απασχόλησή τους υπάγονταν 
στην ασφάλιση του Ταμείου αυτού. 

4. Οι δημοσιογράφοι - μέλη των Ενώσεων Συντακτών 
Ημερησίων Εφημερίδων Αθηνών, Μακεδονίας - Θράκης, 
Θεσσαλίας, Στερεάς Ελλάδας και Εύβοιας και Πελοπον¬ 
νήσου, Ηπείρου και Νήσων που απασχολούνται, κατά κύ¬ 
ριο επάγγελμα με σχέση εξαρτημένης εργασίας, στα 
γραφεία τύπου των πολιτικών κομμάτων τα οποία εκπρο¬ 
σωπούνται στο Ελληνικό ή το Ευρωπαϊκό Κοινοβούλιο, α¬ 
σφαλίζονται στο Ταμείο Συντάξεων Προσωπικού Εφημε¬ 
ρίδων Αθηνών και Θεσσαλονίκης. 

5. Δημοσιογράφοι απασχολούμενοι, κατά κύριο επάγ¬ 
γελμα με σχέση εξαρτημένης εργασίας σε πρακτορεία 
τηλεοπτικών και ραδιοφωνικών ειδήσεων, αποκλειστικά 
με τη συλλογή, επεξεργασία και αξιολόγηση εσωτερικών 
και διεθνών ειδήσεων και τη διανομή τους στα μέσα μαζι¬ 
κής ενημέρωσης, ασφαλίζονται στο Ταμείο Συντάξεων 
Προσωπικού Εφημερίδων Αθηνών και Θεσσαλονίκης, ε¬ 
φόσον αμείβονται σύμφωνα με τη Σ.Σ.Ε. των συντακτών - 
μελών της Ε.Σ.Η.Ε.Α. που απασχολούνται σε εφημερίδες 
μέλη της Ε.Ι.Η.Ε.Α. και έχουν ήδη υπαχθεί στην ασφάλιση 
του Ταμείου λόγω απασχόλησης σε άλλο εργοδότη. 

Τα πρακτορεία τηλεοπτικών και ραδιοφωνικών ειδήσε¬ 
ων υποχρεούνται να γνωστοποιούν τα στοιχεία τους στο 
Υπουργείο Τύπου και Μέσων Μαζικής Ενημέρωσης. 

6. Για την ασφάλιση των παραπάνω εργαζομένων κατα¬ 
βάλλεται στο Τ.Σ.Π.Ε.Α.Θ. εργοδοτική εισφορά 7,5% για 
τον κλάδο σύνταξης και 2% για τον κλάδο ανεργίας και ει¬ 
σφορά ασφαλισμένου 8,5% για τον κλάδο σύνταξης. 

Οι εισφορές αυτές υπολογίζονται στο σύνολο των απο¬ 
δοχών που λαμβάνουν οι ασφαλισμένοι από τη συγκεκρι¬ 
μένη απασχόλησή τους. 

7. Ασφαλισμένοι μέχρι 31.12.1992 του Ταμείου Συντά¬ 
ξεων Προσωπικού Εφημερίδων Αθηνών και Θεσσαλονί¬ 
κης μπορούν να αναγνωρίσουν ως χρόνο ασφάλισης στο 
Ταμείο αυτό το χρόνο της απασχόλησής τους με σχέση 
εξαρτημένης εργασίας σε εργοδότες των οποίων το προ¬ 
σωπικό της ειδικότητάς τους ασφαλιζόταν στο 
Τ.Σ.Π.Ε.Α.Θ. κατά το χρονικό διάστημα της απασχόλησης 
που αναγνωρίζεται. 

Αποκλείεται η αναγνώριση χρόνου για τον οποίο υπάρ¬ 
χει ασφάλιση σε άλλο Ταμείο ή για τον οποίο μπορεί να 


λάβει χώρα ασφάλιση με το άρθρο 3 σε συνδυασμό με 
το άρθρο 40 παράγραφοι 5 και 6 του π.δ. 284/1974 (ΦΕΚ 
101 Α'). 

Ο χρόνος που αναγνωρίζεται δεν μπορεί σε καμία περί¬ 
πτωση να υπερβεί την τετραετία και η απασχόληση απο- 
δεικνύεται αποκλειστικά με βεβαίωση του εργοδότη ή με 
δικαστική απόφαση. 

Για την αναγνώριση του χρόνου αυτού οι ενδιαφερόμε¬ 
νοι πρέπει να υποβάλλουν στο Ταμείο σχετική αίτηση μέ¬ 
σα σε ανατρεπτική προθεσμία έξι (6) μηνών από την ισχύ 
του παρόντος. 

Κατ’ εξαίρεση, αίτηση αναγνώρισης μπορούν να υπο¬ 
βάλλουν μέσα στην ίδια προθεσμία και όσοι από τους πα¬ 
ραπάνω αναφερόμενους έχουν αναγνωρίσει μέχρι 
23.3.1998, με προηγούμενες ρυθμίσεις, λιγότερα από 
τέσσερα (4) χρόνια συντάξιμης υπηρεσίας. Ο αναγνωρι¬ 
ζόμενος χρόνος στην περίπτωση αυτή θα ανέρχεται σε 
τόσα χρόνια όσα απαιτούνται για τη συμπλήρωση των 
τεσσάρων συντάξιμων ετών. 

Η εξαγορά του αναγνωριζόμενου χρόνου γίνεται με κα¬ 
ταβολή εισφοράς που ανέρχεται για κάθε μήνα αναγνώ¬ 
ρισης σε ποσοστό 16% και υπολογίζεται στις συνολικές 
αποδοχές του τελευταίου μήνα ασφάλισης πριν από το 
μήνα υποβολής της αίτησης, οι οποίες όμως δεν μπορούν 
να είναι κατώτερες από το δΟπλάσιο του ημερομίσθιου 
του ανειδίκευτου εργάτη, όπως αυτό θα έχει διαμορφω¬ 
θεί κατά το μήνα υποβολής της αίτησης. 

Καθυστέρηση καταβολής της δόσης περισσότερο από 
ένα μήνα από τότε που έγινε απαιτητή επιβαρύνεται με τα 
πρόσθετα τέλη που προβλέπονται από τις διατάξεις του 
άρθρου 14 του ν. 2972/2001 (ΦΕΚ 291 Α'). Κατά τα λοιπά 
εφαρμόζονται οι διατάξεις του άρθρου 59 του π.δ. 
284/1974. 

8. Ασφαλισμένοι μέχρι 31.12.1992 του Κλάδου Κύριας 
Ασφάλισης του Ταμείου Ασφαλίσεως Ιδιοκτητών Συντα¬ 
κτών και Υπαλλήλων Τύπου μπορούν να αναγνωρίσουν 
ως χρόνο ασφάλισης στο Ταμείο αυτό το χρόνο της απα¬ 
σχόλησής τους σε εργασίες που ασφαλίζονται στο Τα¬ 
μείο, για τον οποίο δεν έχουν καταβληθεί οι ασφαλιστικές 
εισφορές, εφόσον ο χρόνος αυτός δεν έχει αναγνωρισθεί 
ως συντάξιμος μέχρι 16.10.1991 και δεν συμπίπτει με χρό¬ 
νο ασφάλισης σε οποιονδήποτε άλλο φορέα κύριας 
ασφάλισης. 

Για την αναγνώριση του χρόνου αυτού, οι ενδιαφερό¬ 
μενοι πρέπει να υποβάλλουν στο Ταμείο σχετική αίτηση 
μέσα σε προθεσμία έξι (6) μηνών από την έναρξη ισχύος 
του παρόντος νόμου. 

Η εξαγορά του αναγνωριζόμενου χρόνου γίνεται με κα¬ 
ταβολή εισφοράς 15% για κάθε αναγνωριζόμενο μήνα, 
που υπολογίζεται στο δΟπλάσιο του ημερομίσθιου του α¬ 
νειδίκευτου εργάτη του χρόνου υποβολής της αίτησης. 

Το ποσό της εξαγοράς καταβάλλεται με επιλογή του 
ενδιαφερομένου, είτε εφάπαξ μέσα σε τρεις μήνες από 
την κοινοποίηση σ’ αυτόν της σχετικής απόφασης ανα¬ 
γνώρισης και εξαγοράς, είτε σε ισόποσες μηνιαίες δό¬ 
σεις, οι οποίες δεν μπορούν να υπερβούν τις σαράντα 
οκτώ (48). 

Η πρώτη δόση πρέπει να καταβληθεί μέχριτο τέλος του 
επόμενου μήνα από την κοινοποίηση στον ενδιαφερόμε¬ 
νο της σχετικής απόφασης αναγνώρισης και εξαγοράς 
του χρόνου απασχόλησης. 

Καθυστέρηση καταβολής της δόσης περισσότερο από 
ένα μήνα από τότε που έγινε απαιτητή επιβαρύνεται με τα 

πρόσθετα τέλη που προβλέπονται από τις διατάξεις του 
άρθρου 14 του ν. 2972/2001 (ΦΕΚ291 Α'). 

Ο χρόνος που αναγνωρίζεται δεν μπορεί να είναι μεγα¬ 
λύτερος των δέκα (10) συντάξιμων ετών, σε καμιά δε πε¬ 
ρίπτωση να υπερβαίνει μαζί με το χρόνο της πραγματικής 
και της από αναγνώριση συντάξιμης υπηρεσίας τα τριά¬ 
ντα πέντε (35) συντάξιμα έτη. Κατ’ εξαίρεση, αίτηση ανα¬ 
γνώρισης μπορούν να υποβάλουν μέσα στην ίδια προθε¬ 
σμία και όσοι μέχρι 16.10.1991 αναγνώρισαν λιγότερα α¬ 
πό δέκα (10) χρόνια συντάξιμης υπηρεσίας. Ο 
αναγνωριζόμενος χρόνος στην περίπτωση αυτή θα ανέρ¬ 
χεται σε τόσα χρόνια όσα απαιτούνται για τη συμπλήρω¬ 
ση των δέκα (10) συντάξιμων ετών. 

Το συνταξιοδοτικό δικαίωμα των παραπάνω προσώπων 
γεννάται και η σύνταξη καταβάλλεται από την πρώτη του 
επόμενου μήνα από την ολοσχερή εξόφληση της οφειλής 
που προκύπτει από την εφαρμογή της διάταξης αυτής. 

Οι πιο πάνω ασφαλισμένοι μπορούν να αναγνωρίσουν 
στον Κλάδο επικουρικής ασφάλισης χρόνο που συμπίπτει 
με χρόνο ασφάλισης του Κλάδου κύριας ασφάλισης του 
Ταμείου, εξαιρουμένου του χρόνου διαδοχικής ασφάλι¬ 
σης. Η αναγνώριση και εξαγορά του πιο πάνω χρόνου γί¬ 
νεται με την καταβολή εισφοράς 2%, για κάθε αναγνωρι¬ 
ζόμενο μήνα, επί των αποδοχών που ορίζονται για τον 
Κλάδο κύριας ασφάλισης και με τους αυτούς όρους και 
προϋποθέσεις. 

Χρόνος ο οποίος αναγνωρίζεται στον Κλάδο κύριας και 
επικουρικής ασφάλισης δεν λαμβάνεται υπόψη για τον υ¬ 
πολογισμό του εφάπαξ βοηθήματος που χορηγεί ο Κλά¬ 
δος πρόνοιας. 

Ο χρόνος απασχόλησης αποδεικνύεται με βεβαίωση 
του εργοδότη ή πιστοποιητικό υπηρεσιακών μεταβολών 
και αποδοχών ή στοιχείων αποδεικτικών της άσκησης ή 
της διακοπής του επαγγέλματος ή της ιδιότητας όπου α¬ 
παιτείται. 

9. Στο Ταμείο Συντάξεων Προσωπικού Εφημερίδων Α¬ 
θηνών και Θεσσαλονίκης (Τ.Σ.Π.Ε.Α.Θ.) συνιστώνται κλά¬ 
δοι και θέσεις προσωπικού ως εξής: 

α) Στον υφιστάμενο κλάδο ΠΕΔιοικητικού-Οικονομικού 
της κατηγορίας ΠΕ θέσεις δέκα (10), στους βαθμούς από 
Δ' έως Α'. 

β) Κλάδος ΠΕ Πληροφορικής (ειδικότητας Επιστήμης 
των Υπολογιστών) της κατηγορίας ΠΕ, θέση μία (1), 
στους βαθμούς από Δ' έως Α'. 

γ) Στον υφιστάμενο κλάδο ΔΕ Προσωπικού Η/Υ (ειδικό¬ 
τητας ΧειριστώνΔιατρητικών Μηχανών), της κατηγορίας 
ΔΕ, θέσεις πέντε (5) στους βαθμούς από Δ' έως Α'. 

Προσόντα διορισμού για την πλήρωση των παραπάνω 
θέσεων ορίζονται τα προβλεπόμενα στο π.δ. 50/2001 
(ΦΕΚ39Α'). 

Άρθρο 12 

Υπηρεσιακά θέματα γιατρών και οδοντιάτρων Ι.Κ.Α. 

1. Συνιστάται στο Ίδρυμα Κοινωνικών Ασφαλίσεων 
(Ι.Κ.Α.) και με έδρα την Αθήνα, πενταμελές υπηρεσιακό 
συμβούλιο (Β), αρμόδιο για την υπηρεσιακή κατάσταση 
των γιατρών και οδοντιάτρων που εργάζονται στο Ι.Κ.Α., 
με πλήρη και αποκλειστική απασχόληση ή με μόνιμη σχέ¬ 
ση εργασίας. Η λειτουργία του υπηρεσιακού συμβουλίου 
διέπεται από τις διατάξεις του Υπαλληλικού Κώδικα, ο ο¬ 
ποίος κυρώθηκε με το ν. 2683/1999 (ΦΕΚ 19 Α'), ασκεί δε, 
όλες τις αρμοδιότητες που προβλέπονται από τα πρωτο¬ 


βάθμια υπηρεσιακά συμβούλια βάσει των διατάξεων του 
ανωτέρω Κώδικα. 

Η σύσταση, η συγκρότηση και η λειτουργία του υπηρε¬ 
σιακού συμβουλίου των μονίμων διέπεται, συμπληρωμα¬ 
τικά, από τις γενικές διατάξεις για τα συλλογικά όργανα 
της Διοίκησης, όπως εκάστοτε αυτές ισχύουν. 

2. Το Β' Υπηρεσιακό Συμβούλιο αποτελείται από: 

α. Τρεις (3) γιατρούς ή οδοντιάτρους, εκ των οποίων 
ένας πλήρους και αποκλειστικής απασχόλησης και δύο 
μόνιμοι, από αυτούς που υπάγονται στην αρμοδιότητα του 
υπηρεσιακού συμβουλίου και υπηρετούν στην έδρα του. 

β. Δύο (2) αιρετούς εκπροσώπους των μόνιμων γιατρών 
ή οδοντιάτρων του Ι.Κ.Α., η εκλογή των οποίων γίνεται 
σύμφωνα με τις ισχύουσες διατάξεις για τα υπηρεσιακά 
συμβούλια των Υπουργείων και Ν. Π .Δ.Δ.. Η εκλογή των αι¬ 
ρετών εκπροσώπων πρέπει να ολοκληρωθεί εντός δύο 
μηνών από τη δημοσίευση του παρόντος. Για την επόμε¬ 
νη θητεία, η εκλογή τους πρέπει να γίνεται δύο (2) μήνες 
πριν τη λήξη κάθε θητείας. 

Τα μέλη του υπηρεσιακού συμβουλίου ορίζονται με ισά¬ 
ριθμους, αντίστοιχα, αναπληρωτές. Ως αναπληρωτής του 
προέδρου ορίζεται ένα από τα τακτικά μέλη του συμβου¬ 
λίου. Στην περίπτωση που προεδρεύει ο αναπληρωτής 
του προέδρου συμμετέχει ως μέλος ο αναπληρωτής του 
προεδρεύοντος. 

3. Τα μέλη αυτά ορίζονται με απόφαση του Διοικητικού 
Συμβουλίου του Ι.Κ.Α., μετά από πρόταση του Διοικητή. 

Με την ίδια απόφαση ορίζεται ως εισηγητής του υπηρε¬ 
σιακού συμβουλίου, χωρίς δικαίωμα ψήφου, ο Διευθυ¬ 
ντής της Διεύθυνσης Υγειονομικού Προσωπικού του 
Ι.Κ.Α. με αναπληρωτή του τον Προϊστάμενο του αρμόδιου 
τμήματος της Διεύθυνσης. 

Χρέη γραμματέως του υπηρεσιακού συμβουλίου εκτε- 
λεί υπάλληλος που ορίζεται με τον αναπληρωτή του από 
τοΔ.Σ. του Ι.Κ.Α.. 

Η θητεία των μελών είναι διετής. Κατά την πρώτη εφαρ¬ 
μογή του νόμου αυτού, η θητεία των μελών του υπηρε¬ 
σιακού συμβουλίου λήγει στις 31.12.2003. 

Με κοινή απόφαση των Υπουργών Οικονομίας και Οικο¬ 
νομικών και Εργασίας και Κοινωνικών Ασφαλίσεων, καθο¬ 
ρίζονται οι αποζημιώσεις των μελώντου ΒΎ.Σ.. 

4. Με κοινή απόφαση των Υπουργών Οικονομίας και Οι¬ 
κονομικών και Εργασίας και Κοινωνικών Ασφαλίσεων, με 
την οποία ρυθμίζονται οι προϋποθέσεις χορήγησης, το 
ύψος, καθώς και κάθε άλλη αναγκαία λεπτομέρεια, χορη¬ 
γείται από 1.1.2002 στο ιατρικό και οδοντιατρικό προσω¬ 
πικό του Ι.Κ.Α. που διέπεται από τις διατάξεις του ν. 
2470/1997 μηνιαίο επίδομα ειδικής απασχόλησης που δεν 
υπερβαίνει το ποσό των 176 ευρώ. 

Άρθρο 13 
Λοιπές διατάξεις 

1. Το δεύτερο εδάφιο της παρ. 5 του άρθρου 15 του ν. 
2079/1992 (ΦΕΚ 142 Α') τροποποιείται ως εξής: 

«Οι εισφορές που έχουν καταβληθεί από τον υπάλληλο 
υπέρ του νόμου αυτού σε προηγούμενο ν.π.δ.δ. μεταφέ- 
ρονται εντόκως στο ν.π.δ.δ. που απονέμει το βοήθημα, με 
το καθοριζόμενο από τις διατάξεις των παραγράφων 2 και 
3 του άρθρου 9 του ν. 2335/1995 (ΦΕΚ 185 Α') επιτόκιο.» 

2. Το μηνιαίο ειδικό επιδομάτων περιπτώσεων β'τωνπα- 
ραγράφων 1 και 2 του άρθρου 49 του ν. 2956/2001 (ΦΕΚ 
258 Α') απότηνπρώτητου επόμενου της δημοσίευσης μή¬ 
να βαρύνει για μεν τους υπαλλήλους της Γενικής Γραμ- 

ματείας Κοινωνικών Ασφαλίσεωντον προϋπολογισμό της 
Γενικής Γραμματείας Κοινωνικών Ασφαλίσεων, για δε 
τους υπαλλήλους των ασφαλιστικών οργανισμών τους 
προϋπολογισμούς τους. 

3. Η διάταξητου άρθρου 2τουν. 678/1977 (ΦΕΚ246Α'), 
όπως τροποποιήθηκε με το άρθρο 15 του ν. 2150/1993 
(ΦΕΚ 98 Α') και ισχύει με το άρθρο 20 παρ. 7 του ν. 
2224/1994 (ΦΕΚ 112 Α'), επεκτείνεται και στο προσωπικό 
της Γ ενικής Γ ραμματείας Κοινωνικών Ασφαλίσεων του 
Υπουργείου Εργασίας και Κοινωνικών Ασφαλίσεων με 
τους ίδιους όρους και προϋποθέσεις, που καθορίζονται 
για το λοιπό προσωπικό του Υπουργείου Εργασίας και 
Κοινωνικών Ασφαλίσεων. 

4. Το εδάφιο β'της παραγράφου 7 του άρθρου 20 του ν. 
2556/1997 (ΦΕΚ 270 Α') αντικαθίσταται ως εξής: 

«Επίσης για τους υπαλλήλους της Κεντρικής Υπηρε¬ 
σίας του Υπουργείου Εργασίας και Κοινωνικών Ασφαλί¬ 
σεων, του Σώματος Επιθεώρησης Εργασίας και της Γ ενι¬ 
κής Γ ραμματείας Κοινωνικών Ασφαλίσεων, σε δίκες που 
έχουν σχέση με την άσκηση των καθηκόντων που τους 
έχουν ανατεθεί προς υπεράσπιση του συμφέροντος της 
υπηρεσίας ή κατά τη συμμετοχή τους σε συλλογικά όρ¬ 
γανα, μπορεί να παρίσταται για την υπεράσπισή τους ε¬ 
νώπιον των ποινικών και πολιτικών δικαστηρίων εκπρό¬ 
σωπος του Γ ραφείου του Νομικού Συμβούλου του 
Υπουργείου Εργασίας και Κοινωνικών Ασφαλίσεων, της 
Γ ενικής Γ ραμματείας Κοινωνικών Ασφαλίσεων ή του Νο¬ 
μικού Συμβουλίου του Κράτους, ύστερα από έγκριση του 
Υπουργού Εργασίας και Κοινωνικών Ασφαλίσεων, που 
χορηγείται μετά από τη διενέργεια Ένορκης Διοικητικής 
Εξέτασης και σύνταξη πορίσματος από το οποίο να προ¬ 
κύπτει ότι δεν υπάρχουν ενδείξεις για διάπραξη πειθαρχι¬ 
κού παραπτώματος από τους συγκεκριμένους υπαλλή¬ 
λους.» 

5. Με απόφαση των Υπουργών Οικονομίας και Οικονο¬ 
μικών και Εργασίας και Κοινωνικών Ασφαλίσεων, δύναται 
να ρυθμίζονται θέματα οικονομικής οργάνωσης και λογι¬ 
στικής λειτουργίας του Λ.Β.Κ.Α., καθώς και κάθε άλλη α¬ 
ναγκαία λεπτομέρεια, με σκοπό την περαιτέρω βελτίωση 
της Κοινωνικής Ασφάλισης. 

6. Με αποφάσεις του Υπουργού Εργασίας και Κοινωνι¬ 
κών Ασφαλίσεων μπορούν να διατίθενται ποσά σε βάρος 
του Λογαριασμού Βελτίωσης Κοινωνικής Ασφάλισης 
(Λ.Β.Κ.Α.) και του Ειδικού Λογαριασμού του Ανωτάτου 
Συμβουλίου Εργασίας (Α.Σ.Ε.) για κάθε είδους δαπάνες 
δημοσίων σχέσεων της Γ ενικής Γ ραμματείας Κοινωνικών 
Ασφαλίσεων και της Κεντρικής Υπηρεσίας του Υπουργεί¬ 
ου Εργασίας αντίστοιχα, καθώς και τα ποσά που προβλέ- 
πονται από την 2076301 /8357/0022/1.12.1998 (ΦΕΚ 1265 
Β') κοινή υπουργική απόφαση. 

Για την εφαρμογή της παρούσας διάταξης, δαπάνες 
δημοσίων σχέσεων νοούνται οι κατηγορίες δαπανών δη¬ 
μοσίων σχέσεων, που έχουν καθοριστεί με την 2020800/ 
27.3.1996 (ΦΕΚ 230 Β') απόφαση του Υπουργού Οικονο¬ 
μικών, η οποία εκδόθηκε κατ’ εξουσιοδότηση της παρ. 4 
του άρθρου 22 του ν. 2362/1995 (ΦΕΚ 247 Α'). 

7. Στο τέλος του άρθρου 42 του ν. 2676/1999 (ΦΕΚ 1 Α') 
προστίθεται παράγραφος 10 ως εξής: 

«10. Τα ανωτέρω χρηματικά πρόστιμα της παραγράφου 
7 αποτελούν έσοδα του Λ.Β.Κ.Α., κατατίθενται στον τη¬ 
ρούμενο λογαριασμό στην Εθνική Τράπεζα και για την εί¬ 
σπραξή τους εφαρμόζονται οι διατάξεις του Κ.Ε.Δ.Ε..» 

8. Με κοινή απόφαση των Υπουργών Εργασίας και Κοι¬ 


νωνικών Ασφαλίσεων και Υγείας και Πρόνοιας ορίζονται 
ενιαίες διαδικασίες εκκαθάρισης και εξόφλησης των δα¬ 
πανών νοσοκομειακής περίθαλψης όλων των ασφαλιστι¬ 
κών οργανισμών αρμοδιότητας Υπουργείου Εργασίας 
και Κοινωνικών Ασφαλίσεων, καθώς και τα δικαιολογητι- 
κά για την πληρωμή αυτών. 

9. Με αποφάσεις του Υπουργού Εργασίας και Κοινωνι¬ 
κών Ασφαλίσεων δύναται να διατίθενται σε βάρος του Λο¬ 
γαριασμού Βελτίωσης Κοινωνικής Ασφάλισης (Λ.Β.Κ.Α.) 
ποσά, για πραγματοποιηθείσες δαπάνες εξόδων διοίκη¬ 
σης κατά την εκκαθάριση του Ταμείου Πρόνοιας Υπαλλή¬ 
λων Αγροφυλακής, (Τ.Π.Υ.Α.), που καταργήθηκε με το ν. 
2676/1999 (ΦΕΚ 1 Α'). 

10. Το ποσό που προβλέπεται στην από 18.1.2002 Ειδι¬ 
κή Συλλογική Σύμβαση Εργασίας μεταξύ Τραπεζών - 
Ο.Τ.Ο.Ε. και καταβάλλεται μέχρι 28.2.2002 στους εργα¬ 
ζομένους των Τραπεζών έναντι των κερδών της τρέχου¬ 
σας ή των επόμενων χρήσεων, δεν υπόκειται σε ασφαλι¬ 
στικές εισφορές εργαζομένου - εργοδότη υπέρ των οικεί¬ 
ων Ασφαλιστικών Ταμείων. 

11. Για τους επιμελητές εισπράξεων που υπηρετούν 
στους ασφαλιστικούς οργανισμούς με σχέση εργασίας 
ιδιωτικού δικαίου αορίστου χρόνου, παρατείνεται για ένα 
εξάμηνο, που αρχίζει από τη δημοσίευση του παρόντος 
νόμου, η προβλεπόμενη από το εδάφιο α' της παρ. 1 του 
άρθρου 15του ν. 2738/1999 (ΦΕΚ 180 Α'), όπως ισχύει, και 
της παρ. 3περ. στ'του άρθρου 29του ν. 2768/1999 (ΦΕΚ 
273 Α'), τρίμηνη ανατρεπτική προθεσμία για την υποβολή 
της αίτησης για διορισμό στις θέσεις του άρθρου 14 του 
ν. 2738/1999, εφαρμοζομένων κατά τα λοιπά των διατά- 
ξεωντων άρθρων 14-18 Κεφ. Β'του ίδιου νόμου. 

12. Οι δύο (2) θέσεις της κατηγορίας ΥΕτου κλάδου ΥΕ 
προσωπικού καθαριότητας και η μία (1) θέση της κατηγο¬ 
ρίας ΥΕ του κλάδου ΥΕ Νυχτοφυλάκων, της Γενικής 
Γ ραμματείας Κοινωνικών Ασφαλίσεων του Υπουργείου 
Εργασίας και Κοινωνικών Ασφαλίσεων, μεταφέρονται 
στην κατηγορία ΠΕ του κλάδου ΠΕ Κοινωνικής Ασφάλι¬ 
σης. 

Προσόντα διορισμού για την πλήρωση των παραπάνω 
θέσεων ορίζονται τα προβλεπόμενα από το π.δ. 50/2001 
(ΦΕΚ39 Α'). 

13. Η παρ. 2του άρθρου 35του ν. 2956/2001 τροποποι¬ 
είται ως ακολούθως: 

«2. Έγγαμες γυναίκες, συνταξιούχοι Οργανισμών Κοι¬ 
νωνικής Ασφάλισης που χορηγούν συντάξεις στο πεδίο ε¬ 
φαρμογής της Οδηγίας 79/7/ΕΟΚ του Συμβουλίου της 
19.12.78 (Επίσημη Εφημερίδα Ευρωπαϊκών Κοινοτήτων 
10.1.79) δύναται να ζητήσουν την αναπροσαρμογή των 
συντάξεώντους με αίτησή τους προς τον Οργανισμό από 
τον οποίο συνταξιοδοτήθηκαν εντός δεκατεσσάρων (14) 
μηνών από την έναρξη ισχύος του ανωτέρω νόμου. Η κα¬ 
ταβολή των διαφορών που θα προκύψουν δεν δύναται να 
ανατρέξει σε χρόνο μεγαλύτερο της πενταετίας από την 
υποβολή της αίτησης.» 

14. Τα προβλεπόμενα από τις διατάξεις του άρθρου 10 
παρ. 1 εδάφ. ιστ', υπεδάφ. αα' και ββ'του ν. 4114/1960 
(ΦΕΚ 164 Α'), όπως ισχύουν, ποσοστά εισφορών υπέρ του 
Ταμείου Νομικών ένα και τριάντα τοις εκατό (1,30%) επί 
της αξίας του αντικειμένου κάθε σύμβασης ανωνύμων ε¬ 
ταιρειών (α.ε.) ή εταιρειών περιορισμένης ευθύνης 
(ε.π.ε.), που καταρτίζεται με συμβολαιογραφικό έγγρα¬ 
φο, καθώς και πέντε τοις χιλίοις (5%ο) επί του κεφαλαίου 
των ίδιων εταιρειών που έχει σχέση με τη σύσταση, δήμο- 

σίευση και τροποποίηση του καταστατικού τους, αύξηση 
του κεφαλαίου τους, καθώς καιτηνπαράταση του χρόνου 
διάρκειάς τους, καταργούνται από της δημοσίευσης του 
παρόντος. 

15. Οι υπηρετούντες γιατροί του κλάδου ΠΕ Ελεγκτών 
Οδοντιάτρωντου Ταμείου Ασφαλίσεως Προσωπικού Ιονι- 
κής Λαϊκής Τράπεζας μεταφέρονται από 5.4.2002 στο Τα¬ 
μείο Ασφάλισης Ασθένειας Προσωπικού Τραπεζών Πί- 
στεως - Γενικής Αμέρικαν Εξπρές με το βαθμό και τις ορ¬ 
γανικές θέσεις που κατέχουν. 

16. α) Στην παρ. 8 του άρθρου 4 του ν. 2643/1998 (ΦΕΚ 
220 Α') προστίθεται εδάφιο ως εξής: 

«Ομοίως λαμβάνουν την ως άνω προσαύξηση: α) οι 
προστατευόμενοι του πρώτου εδαφίου της περίπτωσης 
β'της παραγράφου 1 του άρθρου 1, που έχουν στην οικο- 
γένειά τους τέκνο, αδελφό ή σύζυγο, που προστατεύεται 
κατά το δεύτερο ή τρίτο εδάφιο της ίδιας περίπτωσης, ό¬ 
πως τροποποιήθηκε με το ν. 2956/2001 (ΦΕΚ 258 Α') και β) 
οι προστατευόμενοι στο πρόσωπο των οποίων συντρέ¬ 
χουν οι ιδιότητες του πολύτεκνου γονέα και του τέκνου 
πολύτεκνης οικογένειας.» 

Τα τρία τελευταία εδάφια της παραγράφου 7 του άρ¬ 
θρου 31 του ν. 2956/2001 καταργούνται. 

β) Το δεύτερο εδάφιο της παραγράφου 4 του άρθρου 4 
του ν. 2643/1998 αντικαθίσταται ως εξής: 

«Για τα άτομα που έχουν στην οικογένειά τους τέκνα ή 
αδελφούς ή σύζυγο με ποσοστό αναπηρίας 67% και άνω 
εξαιτίας βαριών ψυχικών και σωματικών προβλημάτων, 
που συνεπάγονται ισόβια ανικανότητα για εργασία ή έ¬ 
χουν ποσοστό αναπηρίας τουλάχιστον 50% και πάσχουν 
από νοητική υστέρηση ή αυτισμό που συνεπάγεται ισόβια 
ανικανότητά τους για εργασία, ο αριθμός των μορίων κα¬ 
θορίζεται με βάση τον ακέραιο αριθμό, στον οποίο ανέρ¬ 
χεται το ποσοστό αναπηρίας, πολλαπλασιαζόμενο με συ¬ 
ντελεστή 7. 

Σε περίπτωση που στην οικογένεια του προστατευόμε- 
νου προσώπου, επιπλέοντου ατόμου με αναπηρία από το 
οποίο θεμελιώνει την υπαγωγή του στις διατάξεις του 
δεύτερου και τρίτου εδαφίου της περίπτωσης β' της πα¬ 
ραγράφου 1 του άρθρου 1, υπάρχει σύζυγος ή τέκνα που 
είναι άτομα με αναπηρία κατά την έννοια των διατάξεων 
των εδαφίων αυτών, ο αριθμός των μορίων προσαυξάνε¬ 
ται κατά εκατό (100) ανεξάρτητα από τον αριθμό των α¬ 
ναπήρων αυτών ατόμων.» 

17. Η παρ. 3του άρθρου 14του ν. 2556/1997 αντικαθί¬ 
σταται ως ακολούθως: 

«3. Οι υπαγόμενοι στην ασφάλιση του Ειδικού Λογαρια¬ 
σμού Πρόνοιας Προσωπικού Ι.Κ.Α. από 4.4.1984 και μέχρι 
τη δημοσίευση του παρόντος νόμου, που δεν υπέβαλαν 
αίτηση αναγνώρισης προϋπηρεσίας τους εντός της προ- 
βλεπόμενης από το ν. 2556/1997 (ΦΕΚ 270 Α') προθε¬ 
σμίας, μπορούν να υποβάλουν τη σχετική αίτηση μέσα σε 
ένα (1) έτος από τη δημοσίευση του νόμου αυτού. 

Οι αιτήσεις των ασφαλισμένων της ίδιας κατηγορίας, 
που υποβλήθηκαν εκπρόθεσμα κατά το παραπάνω χρονι¬ 
κό διάστημα, θεωρούνται ότι νομίμως υποβλήθηκαν. 

Η διάταξη αυτή εφαρμόζεται και στους υπαλλήλους της 
ίδιας κατηγορίας που έχουν ήδη συνταξιοδοτηθεί.» 

18. Στο τέλος του εδάφιου α' της παρ. 8 του άρθρου 7 
του ν. 982/1979, όπως ισχύει, προστίθεται περίπτωση γγ' 
ως ακολούθως: 

«γγ) κατ’ εξαίρεση των ανωτέρω, όσοι υπαχθούν στο κα¬ 
θεστώς των μονοσυνταξιούχων μέχρι 31.12.2002 δικαι¬ 


ούνται την πιο πάνω προσαύξηση, εφόσον παραμείνουν 
στην ασφάλιση επί τετραετία». 

19. Οι οργανισμοί, το προσωπικό των οποίων υπάγεται 
στην ασφάλιση του ΤΕΑΠΟΚΑ, αντί της εισφοράς, που 
προβλέπεται από το εδάφιο ε' της παρ. 1 του άρθρου 5 
του ν.δ. 980/1942 (ΦΕΚ24Α'), καταβάλλουν στο ΤΕΑΠΟ¬ 
ΚΑ για κάθε υπάλληλό τους ετήσιο ποσό ίσο με εκείνο που 
αναλογεί σε κάθε διοικητικό υπάλληλο του Ι.Κ.Α. από τη 
συνολική ετήσια εισφορά, που καταβάλλει το Ίδρυμα 
σύμφωνα με τη διάταξη του εδαφίου ε'της παρ. 1 του άρ¬ 
θρου 5 του ν.δ. 980/1942. 

Ασφαλισμένοι του ΤΕΑΠΟΚΑ δικαιούνται να αναγνωρί¬ 
σουν κάθε προϋπηρεσία τους που συμπίπτει με συντάξι¬ 
μο χρόνο στο Δημόσιο ή το φορέα κύριας ασφάλισης, 
εφόσον δεν έχει αναγνωρισθεί ως συντάξιμη από άλλο 
επικουρικό ταμείο με εξαίρεση το Μ.Τ.Π.Υ.. 

Η αναγνώριση γίνεται με απόφαση του αρμόδιου οργά¬ 
νου έπειτα από αίτηση του ασφαλισμένου. Σε περίπτωση 
θανάτου του ασφαλισμένου, τη σχετική αίτηση μπορούν 
να υποβάλλουν τα μέλη της οικογένειας αυτού. 

Η εξαγορά της αναγνωριζόμενης προϋπηρεσίας γίνε¬ 
ται σύμφωνα με την 101/2049/10.12.1993 (ΦΕΚ 904 Β') 
απόφαση του Υπουργού Υγείας, Πρόνοιας και Κοινωνι¬ 
κών Ασφαλίσεων. 

20. Με προεδρικά διατάγματα, που εκδίδονται μετά από 
πρόταση του Υπουργού Εργασίας και Κοινωνικών Ασφα¬ 
λίσεων και γνώμη του Διοικητικού Συμβουλίου του οικεί¬ 
ου Ασφαλιστικού Οργανισμού, επιτρέπεται η κωδικοποίη¬ 
ση σε ενιαίο κείμενο των διατάξεων και των κανονιστικών 
πράξεων ασφαλιστικού περιεχομένου των Ασφαλιστικών 
Οργανισμών και των μεταγενέστερων διατάξεων που ά¬ 
μεσα ή έμμεσα τροποποιούν ή συμπληρώνουν αυτές. Κα¬ 
τά την κωδικοποίηση επιτρέπεται η μεταβολή της σειράς 
των άρθρων, παραγράφων και εδαφίων, η διαγραφή, σύ¬ 
μπτυξη ή προσθήκη νέων άρθρων, ως και οποιαδήποτε 
αναγκαία μεταβολή χωρίς αλλοίωση της έννοιας του 
ισχύοντος κειμένου. 

Διατάξεις κοινής εφαρμογής ασφαλιστικού περιεχομέ¬ 
νου (περί διαδοχικής ασφάλισης, αναγνώρισης στρατιω¬ 
τικής υπηρεσίας κ.ά.) για όλους τους ασφαλιστικούς ορ¬ 
γανισμούς μπορούν να κωδικοποιούνται σε ενιαίο κείμε¬ 
νο. 

21. Συνιστώνται τετρακόσιες σαράντα (440) θέσεις με 
σχέση εργασίας ιδιωτικού δικαίου αορίστου χρόνου ειδι¬ 
κότητας ΔΕ Επιμελητών Εισπράξεων - Βεβαιωτών, ως ε- 

ξή ς: 

-στονΟ.Α.Ε.Ε. (Τ.Ε.Β.Ε.) διακόσιες τριάντα δύο (232), 

-στονΟ.Α.Ε.Ε. (Τ.Α.Ε.) εκατόν ενενήντα τρεις (193), 

- στο Τ.Α.Ξ.Υ. δεκαπέντε (15). 

Προσόντα διορισμού για την πλήρωση των παραπάνω 
θέσεων ορίζονται τα προβλεπόμενα από το π.δ. 50/2001 
(ΦΕΚ39 Α'). 

22. Οι Διοικητές των ασφαλιστικών οργανισμών Ι.Κ.Α. 
και Τ.Ε.Β.Ε., οι Πρόεδροιτου Ταμείου Ασφαλίσεων Εμπό¬ 
ρων (Τ.Α.Ε.), του Τ.Σ.Α.Υ. και του Ο.Α.Π. - Δ.Ε.Η., καθώς 
και ο Διοικητής του Οργανισμού Απασχόλησης Εργατι¬ 
κού Δυναμικού (Ο.Α.Ε.Δ.), μετά από σύμφωνη γνώμη των 
Διοικητικώντους Συμβουλίων, μπορούν να αναθέτουν κα¬ 
τά περίπτωση δικαστικές υποθέσεις ασφαλιστικής και οι¬ 
κονομικής φύσης σε ιδιώτες δικηγόρους για τη διεκπε¬ 
ραίωσή τους. Η αμοιβή για τις παραπάνω περιπτώσεις κα¬ 
θορίζεται με απόφαση των Διοικητικών τους Συμβουλίων. 

Άρθρο 14 

1. Μειώνονται, κατά παρέκκλιση των διατάξεων των πε¬ 
ριπτώσεων α', β', γ' της παρ. 6 του άρθρου 51 του ν. 
2676/1999, τα πρόσθετα τέλη και λοιπές προσαυξήσεις 
των οφειλόμενων εισφορών Ι.Κ.Α. χρονικής περιόδου 
απασχόλησης μέχρι 31.12.1999, κατά 80%, εφόσον αυτές 
καταβληθούν εφάπαξ και κατά 50% εφόσον ρυθμιστεί η 
εξόφλησή τους σε δόσεις, με την προϋπόθεση της πα¬ 
ράλληλης συνολικής ρύθμισης ή εξόφλησης και των τυ¬ 
χόν λοιπών οφειλών από 1.1.2000 και εφεξής, σύμφωνα 
μετά άρθρα 51-55του ν. 2676/1999. 

2. Τα ποσοστά απαλλαγής της προηγούμενης παρα¬ 
γράφου ισχύουν: 

α) για τους εργοδότες των κοινών και οικοδομικοτεχνι- 
κών επιχειρήσεων ανέλεγκτων μέχρι 31.12.1999, εφόσον 
υποβάλλουν αίτηση για ρύθμιση, προσκομίσουν τα απα¬ 
ραίτητα βιβλία και στοιχεία για έλεγχο στις υπηρεσίες του 
Ι.Κ.Α. εντός έξι (6) μηνών από την πρώτη (1η) του επόμε¬ 
νου μήνα της ισχύος της σχετικής διάταξης και υπαχθούν 
στη ρύθμιση εντός δύο (2) μηνών από την παραλαβή των 
σχετικών πράξεων επιβολής, 
β) για τις βεβαιωμένες και μη καταβληθείσες οφειλές 
των κοινών και οικοδομικοτεχνικών επιχειρήσεων χρονι¬ 
κής περιόδου απασχόλησης μέχρι 31.12.1999 και 
γ) για τις ρυθμισμένες οφειλές της ανωτέρω χρονικής 
περιόδου για το υπόλοιπο ποσό της οφειλής. 

3. Εξαιρούνται των ανωτέρω μειώσεων οι εργοδότες: 
α) που έχουν ρυθμίσει την οφειλή τους με βάση τις δια¬ 
τάξεις της παρ. 2 του άρθρου 4 του ν. 2556/1997, όπως 
συμπληρώθηκαν με το άρθρο 24 του ν. 2874/2000, του 
άρθρου 25 του ν. 2874/2000, των παραγράφων 1,2 και 3 
του άρθρου 88 του ν. 2676/1999, όπως τροποποιήθηκε με 
την παρ. 8 του άρθρου 10 του ν. 2747/1999, του άρθρου 
19 του ν. 2747/1999, καθώς και τυχόν άλλων ευνοϊκών 
διατάξεων, 

β) πόσης φύσεως αυθαίρετων κτισμάτων και ιδιωτικών 


οικοδομικοτεχνικών έργων που υπάγονται σε ειδικές δια¬ 
τάξεις νόμων περί μειώσεως ημερών απασχόλησης ή ει¬ 
σφορών. 

4. Οι ανωτέρω μειώσεις ισχύουν για μία μόνο ρύθμιση 
και σε περίπτωση απώλειάς της αναβιώνουντα πρόσθετα 
τέλη και οι προσαυξήσεις. 

Κατά τα λοιπά και στην παρούσα ρύθμιση έχουν εφαρ¬ 
μογή οι διατάξεις των άρθρων 51-55 του ν. 2676/1999, 
όπως θα ισχύσουν μετά την τροποποίησή τους με τις δια¬ 
τάξεις του παρόντος νόμου. 

Άρθρο 15 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός εάν ορίζε¬ 
ται διαφορετικά στις επί μέρους διατάξεις. 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως νό¬ 
μου του Κράτους. 


Αθήνα, 11 Σεπτεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 

ΕΡΓΑΣΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Δ. ΡΕΠΠΑΣ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Κ. ΣΚΑΝΔΑΛΙΔΗΣ 


ΥΓΕΙΑΣ ΚΑΙ ΠΡΟΝΟΙΑΣ 

Κ. ΣΤΕΦΑΝΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 13 Σεπτεμβρίου 2002 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




